ועדת הפנים והגנת הסביבה, כנסת 20, פרוטוקול מספר 626, 2018-05-16 09:00

איתן כבל: בוקר טוב לכולם.

איתן כבל: אני מבקש להתחיל את הדיון המשותף לוועדת הכלכלה ולוועדת הפנים והגנת הסביבה בנושא הפשיעה החקלאית.

איתן כבל: בוקר טוב אדוני יושב ראש הוועדה, גברתי מנהלת הוועדה.

איתן כבל: יש לנו היום אורחים נכבדים מאוד, מהמפכ"ל שמכבד אותנו בנוכחותו, מפקד מג"ב, מפקדי לשעבר, דורית סלינגר ואורחים נכבדים.

איתן כבל: יש כמובן את האוצר, יש כמובן את הפרקליטות – או שהם בדרך להגיש כתבי אישום?

איתן כבל: נהל המשרד לביטחון פנים, מנכ"ל משרד החקלאות.

איתן כבל: יש לנו פה אורחים נכבדים מהשדרה המרכזית של החקלאות בישראל, ראשי תנועות.

איתן כבל: אני מברך את כולכם בברכת ברוכים הבאים, ואנחנו מקווים שבעזרת השם, בסיומו של הדיון הזה, אנחנו נצא – כך אני מקווה, וזו כוונתי וכוונתו של חברי – עם דברים מעשיים.

איתן כבל: אבל כיוון שאנחנו בוועדת הכלכלה גם רגילים להתחיל את היום בהקראה של שיר, ומשתדלים שהשיר יתכתב עם המציאות היומית או השבועית, ברשות

איתן כבל: כם היום יום רביעי פעם אחת כי טוב.

איתן כבל: בשבת, מי שעדיין לא יודע, מתחילים את ספר במדבר, וביום ראשון חג השבועות.

איתן כבל: בהקשר זה היום נקרא את שירה של המשוררת נאוה סמל, "גרה".

איתן כבל: נאוה סמל לבית ארצי, בתו של יצחק ארצי ואחותו של הזמר שלמה ארצי, היתה סופרת ומחזאית ומתרגמת, ילידת תל אביב.

איתן כבל: במרכז כתיבתה עומדים ילידי הארץ, המתמודדים עם הזהות הישראלית ועם צלקות העבר.

איתן כבל: נפטרה בשנה שעברה ממחלת הסרטן.

איתן כבל: יצירותיה של סמל תורגמו וראו אור בארצות רבות.

איתן כבל: היא זכתה בפרסים רבים על יצירותיה, ביניהם פרס ראש הממשלה ופרס "אשת השנה בספרות של תל אביב".

איתן כבל: גרה/נאוה סמל אל תלכי אתי, רות, עכשיו נעצור את הגבול הזה לבדי אעבור ואת עודך בנקודת החזור על עקבותיך שובי אחור אל תלכי אתי, רות, ניפרד יקרה מן העבר ההוא זו לא ארץ בחירה שם יצביעו עליך, ידברו בך סרה לעולם תהיי בשבילם "הזרה" נוכריה כאן בינינו, אשת צרה על משקוף יירשם "פה גרה גרה".

איתן כבל: אל תלכי אתי, רות אלמנה – לא כלה במולדת שלי כבר אבדה החמלה כי העם שלי בפחדיו מכותר ונועל את עצמו מפני כל איש זר שם שרה שלחה למדבר את הגר הם קוראים לעצמם "העם הנבחר" נצורים בגבולם, לבם הנסגר והכול מאימת האחר, לא מוכר בשוק, ברחוב, בכיכר תמיד יזהו בך את אות הניכר.

איתן כבל: הלילה יורד רות, שמי מואב הם שלך עמי לא עמך אלוהיי הוא לא לך שובי אחור, כלתי כמו בתי כי ביתי לא ביתך וביתך לא ביתי.

איתן כבל: אל תלכי אתי, רות את בתוך נשמתי עד יום מותך עד יום מותי.

איתן כבל: " אני חושב שזה מתכתב לגמרי עם שבועות, רות, רות המואבייה.

איתן כבל: בוקר טוב לכם, אני אעביר את התחלת הדיון לחברי יואב, שמתעקש שרק הוא ידבר עם המפכ"ל...

איתן כבל: יואב קיש (יו"ר ועדת הפנים והגנת הסביבה) אני אגיד לך משפט שלך, אתה מפרשן אותי בחיי?...

איתן כבל: אני חייב להגיד שבוועדת הכלכלה יש מנהג נעים שקוראים שירים.

איתן כבל: אצלנו קוראים את הסיכומים של הדיונים הקודמים ורואים מה בוצע...

איתן כבל: זאת עקיצה בקטנה, אני חייב.

איתן כבל: אנחנו חברים טובים, ולא סתם הדיון הזה הוא דיון משותף.

איתן כבל: הדיון הזה הוא דיון משותף, כי יש פה אספקטים כלכליים ואספקטים של ביטחון פנים.

איתן כבל: זה נכון שיש פה שילוב – דרך אגב, גם הממשלה צריכה להתמודד בעניין הזה במספר משרדים, ולכן החשיבות שאנחנו ראינו לעשות את הדיונים האלה ביחד.

איתן כבל: אני מאוד שמח שיש פה באמת את הגורמים המרכזיים, בסוף הכלים בשטח שנועדו לטפל בעניין הזה.

איתן כבל: אני כן רוצה להתייחס לדיון שהתקיים בוועדת הפנים והגנת הסביבה בשני במאי, שהגדרתו היתה התמודדות ממשלת ישראל והמשטרה עם הפשיעה החקלאית.

איתן כבל: באמת מג"ב באו וסקרו את עמדתם בעניין, ניצב שבתאי היה, וסיכום הדיון אמר כך: קראנו לממשלה לגבש ולאמץ החלטה ממוקדת לטיפול בפשיעה ובטרור החקלאי, שהפכו למכת מדינה.

איתן כבל: ביקשנו ממשמר הגבול להתמקד ולפעול ביחידה ממוקדת, לא רק כחלק מהתחנות של השיטור המועצתי, אלא באמת כיחידה ממוקדת לנושא פשיעה חקלאית; לשר האוצר – וזה אולי גם קטע שאני יודע שאתה טיפלת בו רבות – למצוא פתרון כלכלי, אם דרך קרן נפגעי פשיעה חקלאית, או פתרון ביטוחי אחר, כי חלק מהבעיה שאותם אירועים בסופו של דבר, החקלאים לא מכוסים עליהם.

איתן כבל: למעשה, החשש הגדול – כולנו פה אכפת לנו, אנחנו מעריכים את התרומה של החקלאות, מבינים כמה הדבר הזה הוא חלק מבשרה של הציונות ושל מדינת ישראל, ואנחנו גם יודעים וזה באמת התחום שאתה מתעסק בו רבות, על כל הקושי הכלכלי ועל ההתמודדות עם הגידולים, עם דור המשך, עם 1,001 אספקטים שכרגע אנחנו לא נכנסים אליהם.

איתן כבל: על כל זה תוסיף מכה תחת טרור חקלאי.

איתן כבל: זה יכול למוטט את החקלאים, ובמקום הזה אנחנו מתערבים וחייבים לעצור את זה.

איתן כבל: קראנו לשר הביטחון גם כן, כי יש פה השלכה גם מגזרות שבאחריותו ביהודה ושומרון להתמודד עם זה, ושרת המשפטים והפרקליטות להחמרת הענישה.

איתן כבל: האמת שגם היתה קריאה לבתי המשפט, שבסופו של דבר יש לתת בזה את מקסימום ההרתעה בעניין הזה.

איתן כבל: אני לא מאמין שהטרור החקלאי זה גזירת גורל.

איתן כבל: אנחנו כבר מתמודדים אתו, ואני חושב שבעבודה נחושה, נוכל גם למגר אותו.

איתן כבל: אנחנו כן צריכים לזה נחישות ומשאבים, זה ההכרח.

איתן כבל: בהמשך לדיון בוועדת הפנים והגנת הסביבה, אני רוצה להגיד שהשר לביטחון פנים – המנכ"ל נמצא פה, אבל השר גלעד ארדן שגם שוחחתי אתו – רואה בעניין הזה חשיבות רבה מאוד, ובעצם כינס בתשיעי במאי, לפני פחות משבוע, ועדת שרים למאבק באלימות הפרוטוקול של הוועדה נמצא פה.

איתן כבל: אני רוצה רק לציין מתוך זה מספר דברים, שגם אליהם אשמח להתייחס: יש תכנית סדורה למאבק בפשיעה במרחב החקלאי, שהשר גלעד ארדן מוביל – אני אתן לכם כמובן לסקור אותה ולראות איך היא מתקדמת – נושא הפיצוי בגין גניבות חקלאיות, יש נוהל משנת 2012, שבו נוהגים לפצות חקלאים בגין גניבות חקלאיות.

איתן כבל: האמת שזה נוהל של רשימה סגורה של יישובים שצריך לבדוק, הרשימה הזו לא עודכנה שנים רבות, והיא ניתנת רק במקרה של גניבות.

איתן כבל: אנחנו צריכים לראות אם אפשר בעניין הזה לעשות תיקון, שיאפשר לממשלה לפעול לפתרון הבעיה, לפחות לעזור בנושא הכלכלי.

איתן כבל: בסיכום בסוף, גם שרת המשפטים אומרת שיהיה יום הדרכה גם לשופטים, איך מתמודדים עם טרור חקלאי.

איתן כבל: עלו מספר דברים, אני חושב שיש בהחלט כוונה של הממשלה לטפל בעניין.

איתן כבל: הדבר היחיד שנשאר זה לראות עכשיו יישום ואיך כל הגורמים הרלוונטיים מתגייסים ובנחישות מנסים למצוא פתרון לעניין הזה.

איתן כבל: אני שמח שבאמת נמצאים אתנו לפחות מהגזרה של ביטחון פנים כל האנשים הכי רלוונטיים והכי בכירים בעניין הזה, ואנחנו נתחיל עם המפכ"ל, בבקשה.

רוני אלשיך: לפני שאתן למפקד מג"ב להציג מצגת שמציגה את התמונה, אני רוצה להגיד כמה דברים עקרוניים.

רוני אלשיך: ברמה העקרונית, כשאנחנו מדברים על העבירות החקלאיות, על הפשיעה החקלאית, מדובר באחוז זעום מתוך עבירות הרכוש.

רוני אלשיך: עם זאת, אנחנו מבינים שאסור להתייחס לזה כך, מפני שיש לזה משמעויות נרחבות של משילות.

רוני אלשיך: יש לזה משמעויות נרחבות לחקלאי הבודד, שיכול בן לילה ליפול, מה שלא נכון לגבי התפרצות לדירה או לגבי גניבות רכב וכו' וכו', וזה קשור כמובן לסוגיית הביטוח.

רוני אלשיך: מדובר ברכוש הכי מפוזר שיש, הכי פחות שמור שיש.

רוני אלשיך: באופן טבעי, באופן מובנה, קשה מאוד לשמור על מערכות שנמצאות בשטח, אי אפשר לכנוס את כל הכלים החקלאיים כל לילה לנקודות מרוכזות, מדובר במערכות טכנולוגיות שמפוזרות בשטח, וכמובן בפרי ובתוצרת שנמצאים על העצים ואי אפשר להציב שומר על שורה.

רוני אלשיך: לכן מטבע הדברים מדובר ברכוש שקשה לשמור עליו, והפגיעה יכולה להיות פגיעה בן לילה, שמפילה חקלאי.

רוני אלשיך: בהקשר הלאומי, קרקעות, חוסן, משילות, אנחנו רואים בזה סוגיה שצריך להתייחס אליה אחרת מאשר לכלל עבירות הרכוש.

רוני אלשיך: צריך לומר, שיש לנו הישגים משמעותיים מאוד בהורדת עבירות הרכוש בכל התחומים.

רוני אלשיך: עם זאת, היה ברור שכדי להגיע להמשך ההישגים – וגם העבירות החקלאיות הן בירידה רבת שנים – וכדי לשמר ולהעמיק את ההישגים בתחום הזה, היה ברור שצריך לתת היערכות מסוג שונה.

רוני אלשיך: צריך לומר עוד הערה שהיא חשובה.

רוני אלשיך: בשיא גל הטרור, הרבה מאוד כוחות שיטור, שהיו באופן מסורתי נותנות שיטור במרחבים החקלאיים, עלו לירושלים לתגבר, ולכן אחת המשימות המרכזיות בבניין הכוח של משטרת ישראל היתה להעצים את משטרת ירושלים, כדי להקל על כמות התגבורים שעולים לירושלים.

רוני אלשיך: היינו במצבים גם שהיו 2,200 שוטרים מתגברים בירושלים יום יום, שזה נזק נוראי להרבה מאוד עשייה של המשטרה.

רוני אלשיך: אני שמח לבשר, שפחות או יותר בעוד חודש נגמרים התגבורים בירושלים, מפני שהעצמנו את מחוז ירושלים.

רוני אלשיך: אני מדבר על תגבורים שוטפים, אני לא מדבר על יום כזה, יום אחר, אלא על היום-יום.

רוני אלשיך: העצמנו את מחוז ירושלים באופן כזה, שאיננו נדרש לתגבורים יום יומיים מרחבי המשטרה.

רוני אלשיך: מי שהכי נפגע זה המרחב החקלאי, כי מדובר במג"ב, ואנחנו מעלים מסגרות לירושלים, ככל שניתן.

רוני אלשיך: מסגרות זה מטבע הדברים הרבה מאוד מג"ב, מג"ב השיטור הכפרי, והיתה פגיעה עמוקה.

רוני אלשיך: הבנו בראשית 16', שאי אפשר להמתין ל-18' שנגמור את כל בניין הכוח, ולכן צריך לעשות משהו אחר, שייתן מענה אחר.

רוני אלשיך: תיכף יוצגו ההישגים שלו, אבל מה שעשינו – וגם ראינו שיש בלימה בירידה, יש אפילו עלייה באותה תקופה של פשיעה חקלאית – זה בדיוק מה שדובר עליו קודם, לקחת את מג"ב, להטיל עליו את זה כמשימה מקצה לקצה.

רוני אלשיך: אני לא מדבר על השיטור הגיאוגרפי, אלא לקחת את זה כמשימה, שהיא משימה פרואקטיבית עם מודיעין, עם חקירות, עם יכולת בסוף לראות את התמונה הארצית, מפני שהפשיעה החקלאית יא איננה גיאוגרפית.

רוני אלשיך: היא כמובן מגיעה הרבה מאוד מתוך איו"ש פנימה לתוך הקו הירוק, והיא חוצה גבולות ואזורים.

רוני אלשיך: לכן, אם בונים מפקדה שמסוגלת לראות את התמונה הכוללת ויש לה כל הכלים המודיעיניים שמאפיינים את היחידות במשטרת ישראל, סביר להניח שנשיג תוצאה אחרת ממה שהורגלנו עד אותה נקודת זמן, ובאמת הרבה לפני שיכולנו להחזיר את כוחות השיטור בהדרגה לשטח, הצלחנו – או מג"ב מצליחה – לייצר סיכולים, כתבי אישום, העמדות לדין, הוצאת כנופיות מתוך השטח בצורה שמאפשרת בסוף לראות בנתונים את השיפור המשמעותי, ובעיקר שיפור מול העבירות המאוד כואבות: ראשי בקר, ראשי צאן, טרקטורים, כל מה שבסופו של דבר משבית חקלאים מעבר לנזק הישיר, לצורך העניין לפני "שהולכת לו עונה" על כל המשתמע מהנזקים העקיפים וכמובן מהמשמעות של משילות וביטחון אישי וכו' וכו' וכו'.

רוני אלשיך: זו משימה אחת.

רוני אלשיך: המשימה השנייה שהיא מאוד חשובה – בסוף משטרה לא עושים לבד, משטרה עושים עם הקהילה, ונעשו הרבה מאמצים להתחבר אל הקהילה, ובעצם לאפשר עוד עיניים, עוד רשתיות, עוד חיבוריות לתוך הקהילה כדי לייצר מעטפת שהיא מעטפת הדוקה יותר.

רוני אלשיך: אני רוצה כבר להקדים את המאוחר, כי בכל פעם שאנחנו מציגים נתונים בכל נושא – אגב, בכל העולם כשהמשטרה מציגה נתונים, ישר קופצים כל מיני אנשים ואומרים: רגע, אבל כן מדווחים, לא מדווחים – אני רוצה לבשר לכם, שמשטרת ישראל בודקת את עצמה כל הזמן, את נושא רמת הדיווחיות, כדי לוודא איפה ובמה יש לנו פערי דיווח.

רוני אלשיך: אומר כמה דברים.

רוני אלשיך: אחד, בכל הסקרים שאנחנו עושים – ואנחנו עושים סקרים ברמה של רזולוציה מתחנה ומעלה – התמונה הכוללת במשטרת ישראל היא ירידה בפשיעה, עלייה בדיווחים.

רוני אלשיך: זה עקבי, אנחנו בודקים את זה ברמת תחנת משטרה בסקרים שאנחנו עורכים באופן כללי.

רוני אלשיך: זה באופן כללי, אבל ספציפית?

רוני אלשיך: ספציפית זה עוד יותר מהסיבה הפשוטה, שהמש"קים שלנו מחוברים ברמה משפחתית מה שנקרא למש"קים האשכוליים ולקבוצות הווטסאפ.

רוני אלשיך: אני לא מכיר מישהו שנפגע באיזה לילה, שמג"ב לא יודע שקרה משהו, כלומר: זה לא כמו בראשון לציון באיזה בניין, שמישהו החליט אם הוא מתקשר למשטרה או לא מתקשר למשטרה.

רוני אלשיך: רמת החיבור פה לקהילה היא מאוד מאוד הדוקה.

רוני אלשיך: גם במקרים שבהם אין ביטוח, ואז התועלת לפנות למשטרה יורדת?

רוני אלשיך: גם במקרים שאין ביטוח וגם אם מישהו לא דיווח פורמלית למשטרה, מג"ב יודע מתוך השיח, מפני שבסופו של דבר הוא מחובר אל הקהילה ושמע שיש אירוע במקום כזה וכזה, ואנחנו מגיעים.

רוני אלשיך: ואז בלי פנייה אתם מגיעים ומטפלים, גם אם אין פנייה?

רוני אלשיך: ואז מגיעים ומטפלים.

רוני אלשיך: קודם כל, יודעים שיש עבירה.

רוני אלשיך: יותר מזה אני אגיד, יש עבירות – אני אומר את זה גם בזהירות, אנחנו עדיין בתהליך בדיקה – שאנחנו מזהים עלייה משמעותית בדיווחיות על עבירות, שבעבר לא דיווחו למשטרה עליהן, כמו פלישות חקלאיות וכו', עדרים, שככל הנראה היו פערי דיווח בעבר, ולהבנתי יש עלייה מאוד משמעותית בדיווח, שנותנת אינדיקציה שבאמת המשטרה שם.

רוני אלשיך: אז קודם כל צריך להגיד, התמונה שעומדת בפנינו היא תמונה טובה.

רוני אלשיך: אנחנו יודעים להגיד מה מזה פשיעה חקלאית, מה מזה סכסוכים, מה מזה סחיטת דמי חסות.

רוני אלשיך: אנחנו מכירים את התמונה ויודעים לומר איפה אנחנו נמצאים.

רוני אלשיך: האם אפשר להתקדם?

רוני אלשיך: התשובה היא כן.

רוני אלשיך: האם אפשר לעשות יותר טוב?

רוני אלשיך: התשובה היא כן, אם לצורך העניין יוסיפו עוד משאבים.

רוני אלשיך: בוודאי שכן, כמו בכל דבר.

רוני אלשיך: בסוף אנחנו מנסים למתוח איברים.

רוני אלשיך: המשטרה שלנו בסך הכול 31,000 שוטרים, הרבה מתנדבים, כ-30,000 מתנדבים, ואנחנו עושים את המיטב.

רוני אלשיך: האם אפשר לקפוץ עוד קומה, אני מדבר כרגע על העשייה המשטרתית?

רוני אלשיך: תמיד התשובה היא כן.

רוני אלשיך: האם אפשר לעשות עוד משהו בחיבורים?

רוני אלשיך: האם אפשר לעשות משהו עבור החקלאים?

רוני אלשיך: אלה סוגיות שהן פחות קשורות למשטרה, כמו ביטוח וכו'.

רוני אלשיך: אלה סוגיות לאומיות, שראוי בהחלט לדון בהן, וללא ספק משפיעות בסוף על החקלאי, אבל זו לא בדיוק הפריזמה של משטרת ישראל במובן של האחריות שלה.

רוני אלשיך: זה מבט כולל.

רוני אלשיך: אני מציע שמפקד מג"ב יציג את המצגת.

רוני אלשיך: לפני שנעבור למצגת של מג"ב, יש חברי כנסת שצריכים ללכת.

איתן כבל: ממש שתי דקות חיים, חיים זה פשוט מקרה מיוחד.

חיים ילין: תודה רבה.

חיים ילין: חברי הכנסת, המגזר החקלאי נתון במצב שניתן לכנותו "שדידה מתמשכת".

חיים ילין: השוד הוא של תוצרת חקלאית ורכוש חקלאי.

חיים ילין: בשנת 1980 נתפסו במארבים שהציבו אנשי מחלקת הסיור מג"ב ומשרד החקלאות 320 טונות של פירות, 440 טון של ירקות, 10 טון שעורה, 40 טון של חיטה, 90 טון של פירות, 284 כבשים, 12,000 עופות, 201,000 ביצים, שני טונות דגים.

חיים ילין: זה המבוא של החקיקה שחבר הכנסת אמרי רון ב-1981 ניסה להביא לכנסת ישראל, ואני אומר לפני 37 שנה.

חיים ילין: שימו לב, מדינת ישראל שיודעת למצות את הדין עם כל אחד ולהביא מהכספת הכי רחוקה בעולם את כל המידע ולפתח את כיפת ברזל – ואנחנו נמצאים 37 שנה באותם דיונים.

חיים ילין: לפני שלוש שנים היתה פה הצעה לסדר שאיתן ברושי הצטרף אליה יחד עם מוטי יוגב, כשמוטי יוגב עדיין השתמש ב-D9 כחקלאי ולא להרוס דברים אחרים, היה פה דיון פורה מאוד.

חיים ילין: היה פה דיון.

חיים ילין: אני רוצה להתמקד רק בדיון הזה – לא באכיפה, לא בפרקליטות ולא במה שכולם הולכים לדבר, כי בסופו של דבר, אם אין נחישות של הממשלה וכל המשרדים לא מתאחדים כדי לטפל בסוגיה הזאת, זה ימשיך ועוד 37 שנה ימשיכו בדיונים האלה.

חיים ילין: בתקופה האחרונה אנו חווים גל של הצתות שדות חקלאיים בעוטף עזה.

חיים ילין: ההצתות מבוצעות באמצעות עפיפונים הנושאים בקבוקי תבערה.

חיים ילין: נזקי ההצתות מכוסים על ידי מס רכוש, שהוא מעין ביטוח מטעם המדינה לנזקי רכוש בפעולות איבה, והחקלאים מקבלים את הפיצויים בהקדם.

חיים ילין: מצד שני, אנו חווים פעם אחר פעם הצתות של שדות חקלאיים, בתי אריזה, מבנים, כלי רכב ועוד.

חיים ילין: פעמים רבות הצתות אלה הן חוזרות ושיטתיות, והמטרה שלהן היא להתיש את החקלאים ולגרום להם לנטוש את הקרקע.

חיים ילין: פעמים רבות הנזקים שלהם גבוהים מהנזקים מעפיפונים.

חיים ילין: מדובר בהצתות שאינן רק על רקע פלילי, אלא גם על רקע לאומני.

חיים ילין: אני רוצה לצטט מהישיבה השלושים וארבע של הכנסת העשירית ב-16 בדצמבר 1981.

חיים ילין: לפני כמעט 37 שנה קיבלה הכנסת הצעת חוק של חבר הכנסת אמרי רון להחמרת הענישה על הפשיעה החקלאית.

חיים ילין: בהצגת החוק שלו אמר אמרי: ולהוסיף צער על מכאוב, אין ביכולתו של החקלאי להשיג פיצוי על אובדן יבולו, שכן חברות הביטוח אינן מסכימות לבטח רכוש הנמצא תחת כיפת השמיים, ומה יעשה אותו חקלאי?

חיים ילין: האם יוכל לגדל שדה חיטה במחסן נעול?

חיים ילין: האם יגדל מטע בין חומות ובריח?

חיים ילין: ללא יבול וללא ביטוח, נשאר החקלאי קירח מכאן ומכאן.

חיים ילין: אני לא אלאה אתכם.

חיים ילין: הבנתם את המסר, אבל אני רוצה לקרוא שלוש שורות, ובזה אני אסיים, מה שאמרתי בסופו של הדיון וכתבתי פה בדוח שהגיע גם לוועדת הכלכלה וסוכם לכל האנשים מתוך הדיון עצמו: מכובדי, הרב טאו מדבר על כך שהחקלאות ועבודת האדמה היא מצווה ביהדות, היא ללא ספק גם מצוות הציונות, ואל לנו לשכוח זאת.

חיים ילין: חקלאות זה העיסוק היחידי, שלא ניתן לארוז במזוודה.

חיים ילין: כל עיסוק אחר אפשר לארוז, ללכת ולהקים אותו מחדש במקום אחר.

חיים ילין: שדות, מטעים ופרדסים אי אפשר להכניס למזוודה.

חיים ילין: השורשים שלנו בקרקע, האחיזה העיקשת המבטיחה את הציונות האמיתית, זאת הנפרסת בכל חלקי מדינת ישראל היא החקלאות.

חיים ילין: זה הסיכום שכתבתי לפני שלוש שנים, ואני רוצה להגיד לכם בסיכום – אחרי שבעה שבועות, שאני יושב מול עזה כמעט יום יום, רואה את החיטה נשרפת, רואה איך נקבעו הגבולות של מדינת ישראל, האחיזה העיקשת שלנו בקרקע, ואתמול ושלשום, איך קוצרים את החיטה מול העיניים של המחבלים, כאשר מאבטחים אותנו צה"ל ומג"ב וכל הכוחות – אני אומר לכם, אנחנו יכולים לעשות את זה, זאת רק נחישות של ממשלת ישראל.

חיים ילין: כל עוד היא לא תהיה נחושה, אנחנו יכולים להמשיך לדבר פה עוד 37 שנה.

איתן כבל: תודה חיים, תיהנה באירוע שאתה הולך אליו.

חיים ילין: אני ממש מתנצל שאני הולך לשגרירות גואטמלה.

איתן כבל: הרי יש כאן שתי משקולות – יש משקולת ביטחונית ויש משקולת כלכלית, ולמשקולת הכלכלית יש השפעה דרמטית על העניין הביטחוני.

ענת ברקו: וגם הערכי.

איתן כבל: ערכי אחר כך, אין לי בעיה עם ערכיות, בוודאי לא ברמה האישית, אבל באנו לכאן להיכנס מחוץ לאטמוספירה פנימה.

איתן כבל: יש כאן שלוש נקודות מרכזיות, ותיכף נרחיב בעניין של הגברת האכיפה והכלים הנדרשים.

איתן כבל: מג"ב מוכיח בצורה יוצאת מן הכלל, שכשנותנים לו את הכלים, הוא יודע לעשות את העבודה – החמרת הענישה, על כל המשתמע מכך, ונושא נוסף הוא הנושא הכלכלי, שמורכב משתי רמות, וכאן גברתי מאגף התקציבים עדי חכמון, סגנית ראש האגף, נכנס העניין של הפיצוי לחקלאים, אלה שכבר נפגעו ואין להם ביטוח.

איתן כבל: בלי שתי הנקודות האלה, אין מצב שאני מוכן להתפשר על משהו, והסברתי לך את זה עדי.

איתן כבל: הנושא האחרון זה הביטוח, על כל המשתמע מכך.

איתן כבל: די, אני לא מוכן יותר בשום פנים ואופן שאנחנו לא יוצאים מכאן עם הסיפור הברור הזה.

איתן כבל: אני יכול עכשיו להפליג במילים גבוהות – לא, יוצאים מכאן עם החלטה ברורה בשתי הנקודות המרכזיות האלה, וזה יהיה.

איתן כבל: אני אומר לך את זה אדוני כיו"ר ועדה בעל השפעה מרכזית פה.

איתן כבל: למרות גובהי, אני חושב שיש לנו פה יכולות לא קטנות בתוך הבית הזה, ודורית זה הכיוון.

איתן כבל: רק בבקשה, אני לא מאפשר בוועדה לסייד.

איתן כבל: אם את לא רואה שזה הולך לכיוון – אני רוצה לראות תשובות שחודרות את הקיר, לא "תראה", "נראה", נא לא לערבב אותנו, ואני יודע שכאשר את רוצה, את יודעת לתת את המכות בכל הכוח.

איתן כבל: בבקשה, גברתי.

דורית סלינגר: קודם כל, אני מתנצלת, כי אני אצטרך לצאת והצוות שלי יישאר פה.

איתן כבל: גברתי, אין שום בעיה, אחרי שתתני לנו את ההתחייבות.

דורית סלינגר: אני אתן התחייבות, רק תיכף אגיד למה אני אתן התחייבות.

דורית סלינגר: קודם כל, אנחנו מודעים לנושא של נזקים בחקלאות ולהיעדר ביטוח.

דורית סלינגר: אני גם דיברתי עם איתן וגם עם התאחדות האיכרים, וגם היו מקרים ספציפיים, שבהם אנחנו הפעלנו את הסמכויות שלנו במסגרת מה שאפשר – וזה היה יותר רצון טוב מאשר באמת מניעים כלכליים – אז אנחנו לא מתעלמים מהנושא הזה.

דורית סלינגר: אבל זה לא סוג נזק שהוא מסוג הנזקים הרגילים שחברות עסקיות לוקחות על עצמן.

דורית סלינגר: לכן חייב להיות פה שילוב ידיים של כל הגורמים שנוגעים בדבר, כי יש פה נזקים שהם רגילים ויש פה נזקים שהם בזדון ויש פה נזקים שהם ברמה של אירועי טרור, ולכן חברות עסקיות פרטיות לא יכולות לקחת את זה על הכתפיים.

דורית סלינגר: אבל יחד עם זאת, אני חושבת ששילוב מלא של כולם, בהחלט יש לו מקום, ובלעדיו גם לא נצא עם תוצאה.

דורית סלינגר: לנו יש את הנכונות המלאה לעבוד.

דורית סלינגר: אני רק רוצה לעדכן, שבשבועות האחרונים הקמנו שולחן עגול, במטרה למצוא פתרון ישים לבעיה הביטוחית – לתת מענה לחקלאים, כדי שהפתרון הזה יוכל לקרום עור וגידים.

דורית סלינגר: אנחנו יושבים על זה כבר כמה פגישות, ואני חושבת שאפשר להגיע למשהו.

דורית סלינגר: מתחיל להתגבש איזשהו פתרון.

דורית סלינגר: מי הפורום שיושב?

דורית סלינגר: קנט היא חברה ממשלתית.

איתן ברושי: המנהל שלהם פה.

505: קנט היא חברה שמשותפת לממשלה ולחקלאים.

דורית סלינגר: אז שלושת הגורמים האלה ביחד, אנחנו יושבים כרגע על הנושא הזה – אנחנו צריכים כמובן איזושהי תמיכה מימונית של הממשלה, עדי מהתקציבים תתייחס בעצמה; חברות הביטוח, כי הן נותנות ביטוח; קרן נזקי טבע, קנט כי היא גם גורם מתמחה ומומחה.

דורית סלינגר: כל אלה ביחד יכולים להיכנס לפעולה, ובתנאי שבכל זאת יהיה פתרון של אכיפה, שלכם, של כוחות הביטחון.

דורית סלינגר: בגלל זה דיון משולב.

איתן כבל: אני כבר לא מרוצה מההתחלה.

איתן כבל: שולחן עגול זה אנשים מרוחקים אחד מהשני.

דורית סלינגר: לא לא, תיכף אני אגיד לך למה לא.

דורית סלינגר: אנחנו גם מוכנים לחלופה נוספת, שתאפשר לקנט להרחיב את רישיון הפעילות שלה, כך שהיא תוכל בעצמה למכור ישירות לחקלאים ולהציע להם ביטוחי רכוש, שכיום היא לא משווקת להם.

דורית סלינגר: כלומר, להפוך אותה לשחקן יותר פעיל בתחום הזה.

דורית סלינגר: כמובן שקנט היא בין היתר מתוקצבת, לכן הדרישות שיעמדו מאחורי זה הן נושאים שדורשים תקצוב.

דורית סלינגר: דבר נוסף – ואני חושבת שזה הכיוון שנלך אליו בסופו של דבר – זה שיתוף פעולה בין החברות הפרטיות וקנט, כלומר שהחברות הפרטיות ייתנו ביטוח לנזקים שהם נזקים מן המניין, שהן יודעות לנהל את הסיכונים שלהן, וקנט תיתן את המענה לאותם נזקים שהם נזקים שחורגים מהנזקים הרגילים שחברות עסקיות יכולות לקחת עליהן, ולכן ביחד בסוף היום יהיה מענה ביטוחי, שכיום קיים פחות.

דורית סלינגר: אבל אם האכיפה תהיה מתאימה, גם תהיה לנו תחרות, כי כולם ירצו לבטח את הסקטור הזה.

דורית סלינגר: אם עסק הוא רווחי, אף אחד לא מעוניין שלא - - -

איתן כבל: דורית, תרשי לי להתפרץ.

דורית סלינגר: תן לי לסיים.

דורית סלינגר: אני לא אוהבת שולחנות עגולים שאין להם - -

איתן כבל: -- תכליתיות.

דורית סלינגר: יפה.

דורית סלינגר: אני בטוחה בזה, לפחות מצדנו וגם מאגף תקציבים, כולנו נחושים להגיע לפתרון.

דורית סלינגר: זה לא עניין של חודשים או של המושב הבא של הכנסת או משהו בדומה לזה.

דורית סלינגר: אני חושבת שצריך לתת לנו לעבוד, להציג לכם את תוצרי העבודה הזאת ולהיות במעקב שוטף, כדי לתת פתרון לשוק.

איתן כבל: אל"ף, תודה.

איתן כבל: את כל אשר אמרת, איך אומרים?

איתן כבל: עשיתי את העבודה לפני כן.

איתן כבל: אני יודע בדיוק מה אגף תקציבים עומד לומר, מה אתם אומרים ומה קנט אמורה לעשות בתוך התהליך הזה.

איתן כבל: תאמיני לי, באתי מוכן.

איתן כבל: מתן השרביט לך כדי שתפתחי את הדיון היה כי את ציר מרכזי מאוד.

איתן כבל: את כל הבעיות אנחנו יודעים.

איתן כבל: הכול בסדר, אני רוצה כאן התחייבות.

איתן כבל: עדי חכמון כאן יושבת ואגף תקציבים יודע במקרה הזה להסתכל על המקום - - -

עדי חכמון: לא רק במקרה הזה.

איתן ברושי: תגידי - - -

איתן כבל: עשה לי טובה, באנו לפה לקבל תוצאות, לא לדקלרציות.

איתן ברושי: הם נתנו כבר ב- - -

איתן כבל: אני מבקש לצאת מכאן, כשאת אומרת: אני לוקחת על עצמי, לצד החברים שלנו, לתת מענה ביטוחי טוב והולם בלוח זמנים שלא יעלה על שלושה חודשים.

איתן כבל: אני רוצה לקיים דיון נוסף לפני יציאתנו לפגרת הקיץ.

איתן ברושי: סוף יולי.

איתן כבל: אין מצב, שגם אם זה כבר לא הכול חלוט וגמור, אבל אנחנו יודעים לבוא לכאן ולראות את הדברים ולספור אותם, ולא לדבר גבוהה-גבוהה.

איתן כבל: עדי, את יכולה בבקשה להשלים?

עדי חכמון: כן, אני אשלים את מה שאמרה דורית, ואני מתחברת מאוד למה שהיא אמרה.

עדי חכמון: כמובן שהדברים הם שלובים ביחד, זאת אומרת: הוצגה על ידי השר לביטחון פנים לפני כשבועיים תכנית, עכשיו גם המפכ"ל דיבר עליה, והתוכנית הזאת הכרחי שתתחיל להתקיים, כדי שנוכל להתחיל לבטח, כי אחרת הביטוחים יהיו מאוד יקרים וזה לא ייתן שום דבר.

עדי חכמון: דבר אחד צריך להבין, אי אפשר להתעלם מהמציאות, ואת זה אני אומר דווקא לך.

עדי חכמון: העולם כמו שהוא היום הוא חסר ביטוח מהסיבה הפשוטה שזה לא כלכלי.

עדי חכמון: אם זה היה כלכלי, היה ביטוח, ולכן דורית, אם תישארו במודל הכלכלי בלי שתשימו כסף, לא עשינו כלום.

עדי חכמון: אני מאוד מזדהה עם מה שאמר פה איתן, אבל חייב להיות כסף ממשלתי למקומות שזה לא כלכלי, וזה מה שהוא התכוון, אם זה לא היה ברור.

505: חבר הכנסת קיש, ערבות מדינה 60 מיליון שקל, הכול מסתדר.

עדי חכמון: במסגרת דיוני התקציב במשרד החקלאות לשנת 2019 הנושא הזה אכן עלה והוקצו 17 מיליון שקלים לפיילוט.

עדי חכמון: נזק של מעל מיליארד שקלים בחקלאות.

עדי חכמון: 17 מיליון שקלים – זאת היתה הדרישה שעלתה על ידי משרד החקלאות, והדרישה הזאת נענתה במלואה, 17 מיליון שקלים.

עדי חכמון: חבר הכנסת כבל, דיברנו על זה גם, לאור הדברים שהוצגו ולאור העובדה שהדברים באמת משולבים, וכבר עכשיו אנחנו רואים שיש כוונה לטפל בכל הנושא של ביטחון פנים, יחד עם זה, אנחנו נקדים את הכסף שהוקצה לשנת 2019 לשנת 2018, אבל כמובן שמה שאמרה דורית, אנחנו נצטרך לשבת ולראות יחד עם קנט ויחד עם דורית.

דורית סלינגר: הצעת משהו, אמרת לי: את רוצה התחייבות?

דורית סלינגר: אני מתחייבת שבפרק הזמן שהקצית לנו, אנחנו נגיע לפתרון הולם.

דורית סלינגר: שייתן מענה לחוסר ביטוח שהוא לא כלכלי, כי אחרת מה עשינו.

איתן כבל: אני רוצה לסכם, שהדברים ייאמרו בצורה ברורה.

איתן כבל: הרי בסוף בסוף, אם הפרמיה היא כל כך גבוהה, לא עשינו כלום.

איתן כבל: גם בדברים שאת אמרת דורית, ברור הוא שחייבת להיות מעורבות מסיבית של הממשלה כמי שנותנת את המסד עבור החקלאים בכל העניינים, כפי שאתה אמרת.

איתן כבל: לכן אני רוצה לחלק את זה, כדי שיהיה ברור.

איתן כבל: השולחן המשותף הזה – ואני מתכוון להיות חלק ממנו, אני כבר אומר לכם את זה - אני רואה בעניינים החקלאיים, כמו גם בעניין המים אנחנו נכנסים למרתון דיונים כדי לסיים את זה, אותו דבר, כי אני רוצה לוודא שבאמת הדברים מתקדמים לכיוון הזה.

איתן כבל: השורה התחתונה ברורה, בהמשך למה שאמר חברי יושב ראש ועדת הפנים והגנת הסביבה, שעכשיו לא שולחים את החקלאים למקומות שזה לא הולך להסתיים, אלא שהמדינה מבינה שהמשמעות של יצירת ביטוח עבור החקלאים, שישתלם להם להיות חלק מהתהליך הזה, כמו שאנחנו הכרנו דברים דומים מקרן ביטוח נזקי טבע, כשהייתי במשרד החקלאות, ויש כל מיני עניינים כאלה ואחרים.

איתן כבל: זאת צריכה להיות ההתחייבות בעניין הזה.

איתן כבל: אם לא, אלה מילים ריקות מתוכן, וצריך שהדברים האלה ייאמרו בצורה ברורה.

איתן כבל: באנו לכאן כדי שבאמת ננעל את הדברים, ואני יודע שיש אצלכם רצון, ואני מודע לעובדה שצריך גם להגדיל את האכיפה.

איתן כבל: אין כאן ויכוח, בשביל זה כל השולחן הגדול הזה.

איתן כבל: אני לא זוכר מתי שולחן כזה גדול ורחב התכנס סביב הנושא הזה.

עדי חכמון: הדברים האלה צריכים להיות שלובים אחד בשני, כי אם לא יהיה טיפול בצד של האכיפה, הביטוחים האלה יהיו כל כך גבוהים - - -

איתן ברושי: את זה אמרתם גם על הבתים בחיפה?

איתן ברושי: - - -

איתן ברושי: אני רוצה לשמוע את מג"ב.

איתן ברושי: אצלי יש נוהל בוועדה, ארבעה שקפים.

איתן ברושי: תבחר את הארבעה שקפים החשובים.

איתן ברושי: תתמקד בעיקר, ארבעה שקפים, לא יהיה לנו זמן ליותר מזה.

יעקב שבתאי: קודם כל, בוקר טוב, אני אשתדל לצמצם.

יעקב שבתאי: השקפים יועברו בסבב ואנחנו רק נציג את הדגשים בכל נקודה.

יעקב שבתאי: רבותי, בפתח דבריי – ואני מצטרף למה שאמר פה המפכ"ל אנשים לא אוהבים לראות נתונים – אנחנו נשתדל לעשות את זה ברצף, אבל אני אומר שלמרות התוצרים החיוביים של הפעילות, מבחינתנו כל אירוע שלא הצלחנו להגיע לאותו חקלאי שנגרם לו נזק וחרב עליו עולמו, מבחינתנו זה חוסר הצלחה וצריך לקחת את זה בחשבון.

יעקב שבתאי: אנחנו צריכים לראות איך כן מוצאים את הפתרון להשלמה של התמונה.

יעקב שבתאי: ככל שהתמונה נראית חיובית וורודה מבחינת העשייה, היא עדיין לא מגיעה לקצה מבחינת אותם חקלאים שנפגעים.

יעקב שבתאי: מפה, אחרי הפתיח, אני אמשיך.

ענת ברקו: ניצב שבתאי, אתה בכוונה קראת לזה פשיעה חקלאית ולא טרור חקלאי?

ענת ברקו: כי יש את שני הדברים ביחד, ואנחנו מדברים על טרור, ועם טרור אתם אלופים.

איתן כבל: גברתי, תאפשרי לו להציג את מה שהוא יודע.

איתן כבל: אם אחר כך יש לגברתי דברים נוספים - -

איתן כבל: אחרי המצגת נשמע.

יעקב שבתאי: מאחר ואני מצמצם שקפים, אני מצמצם בסעיפים בשקפים.

יעקב שבתאי: בשקף הזה אני אתמקד פה רק בחלק האמצעי של השקל, של ההגדרה של הפשיעה החקלאית שמדברת על גניבת בעלי חיים, גניבת ציוד, גניבת תוצרת חקלאית וגרימת נזק לחקלאי.

יעקב שבתאי: זו מבחינתנו ההגדרה של הפשיעה החקלאית.

יעקב שבתאי: אם אנחנו מסתכלים על ציר הזמן, בעשור האחרון יש ירידה של 64% משנת 2006 עד היום במגמת ירידה.

יעקב שבתאי: היה איזה פיק קטן ב-2016 ויש ירידה נוספת.

ענת ברקו: איזה ירידה?

ענת ברקו: סדר גודל.

יעקב שבתאי: לצאת בקריאות ביניים לא מבוססות.

יעקב שבתאי: אל תתייחס, אנחנו שומעים מצגת בשקט.

יעקב שבתאי: תנו לו לסיים את המצגת שלו, ואחרי זה חברי הכנסת וגם הציבור יוכלו להתייחס, אל תפריעו.

יעקב שבתאי: אני מאלה שלא נותן לעובדות שלא לבלבל אותו, אני מתייחס לעובדות כלשונן.

ענת ברקו: גם אנחנו.

יעקב שבתאי: מצוין.

יעקב שבתאי: ניצב שבתאי, אל תתייחס לאף הערה שנשמעת.

יעקב שבתאי: אתה מנהל את הדיון אתי כרגע, וזה הכול.

יעקב שבתאי: אם אנחנו מדברים על חלוקה לנושאים, ודיברנו מקודם על סוגיית הדיווח, אנחנו מדברים כרגע על עלייה של 300% בדיווחים בשנה האחרונה.

יעקב שבתאי: אם אנחנו מדברים בעיקר על נושא של פלישות לשטחי מרעה, אנחנו מייחסים את העלייה בכמות הדיווח בעיקר לשומר החדש, עם המעורבות שלהם בשטח.

יעקב שבתאי: היום כל אירוע, יודעים לפנות או אליהם או למש"קים.

יעקב שבתאי: מה שאתה סופר פה זה רק תלונות, או אם שמעת דיווח, כמו שאמר קודם המפכ"ל, אתה גם מכניס את זה לפה?

יעקב שבתאי: כל דיווח שנכנס ואני מטפל בו.

יעקב שבתאי: אז לא רק פתיחת תלונה במשטרה אתה מדבר.

יעקב שבתאי: לא, כל מה שמדובר, מדובר על תיקים.

יעקב שבתאי: מה שאמר המפכ"ל, אם יש אירוע, מגיע המש"ק, בודק במה מדובר, ואם יש פה מקום לפתוח תיק, התיק נפתח.

יעקב שבתאי: גם אם מישהו לא מתלונן?

יעקב שבתאי: בדרך כלל אתה יוזם את התלונה.

רוני אלשיך: נודע למשטרה.

רוני אלשיך: יש איזה אגדת עם שצריך להתלונן.

ענת ברקו: אבל אדוני המפכ"ל, במקום מתלוננים?

ענת ברקו: במקום, קרה הפשע?

רוני אלשיך: נודע למשטרה, זה החוק, ולכן המשטרה לא מחכה לתלונה כדי לפתוח בחקירה, אם וכאשר נודע לה.

רוני אלשיך: בנושא החקלאי, קשה מאוד לפספס את הנודע, זה לא בניין מגורים של 40 קומות בראשון לציון.

רוני אלשיך: זה השקף האחרון?

רוני אלשיך: עוד אחד.

יעקב שבתאי: לא לא, אנחנו דיברנו על סעיפים בתוך השקפים.

יעקב שבתאי: ארבעה שקפים.

יעקב שבתאי: אם לא הבנת אותי, אני אבהיר עוד פעם, ארבעה שקפים.

יעקב שבתאי: אם אתה רוצה, תמשיך בלי שקפים, אבל שקפים לא יהיו יותר.

יעקב שבתאי: אני אדלג, זה שקף אחד לפני השקף האחרון.

יעקב שבתאי: אם אנחנו מדברים על מגמת הירידות, אם אנחנו מדברים על גניבות ראשי הבקר, רבותי, יש פה מהפכה בכמות התפיסה והעשייה.

יעקב שבתאי: אי אפשר להגיד היום שהמצב זהה.

יעקב שבתאי: יש לנו ירידה של 74% בכמות ראשי הבקר.

יעקב שבתאי: אם אנחנו מדברים במספרים, מדובר פה במעל ל-1,500 ראשי בקר פחות בין שנה לשנה.

יעקב שבתאי: כל חקלאי יודע לתרגם במובן פרטני מה זאת המשמעות של כמות כזאת.

יעקב שבתאי: מה זה ינואר עד אפריל?

יעקב שבתאי: רבעון 16' מול רבעון 17' מול רבעון 18'?

יעקב שבתאי: כן.

יעקב שבתאי: ירידה – היתה בין 2016 ל-2017.

יעקב שבתאי: מתחילת השנה ברבעון יש לנו ירידה של 74% נוספים.

מיקי לוי: אבל כל שנה יש רמדאן, בחייכם.

מיקי לוי: האם 16' היתה שנת peak ברמת הפשיעה, או שהיא משקפת את המצב בעשור לפני 16'?

יעקב שבתאי: לא, 16' לא היתה peak.

יעקב שבתאי: היתה עדיין מגמת ירידה, אבל אלה עדיין כמויות - - -

יעקב שבתאי: אבל אלה הרמות, זאת אומרת אנחנו לא באיזה גל.

יעקב שבתאי: ב-16' עדיין היו כנופיות.

יעקב שבתאי: אנחנו שינינו את שיטת הפעולה, וזה מה שהביא לתוצאה.

יעקב שבתאי: מה נקרא אצלך מאפיין כנופיות?

יעקב שבתאי: מה מאפיין כנופיה?

יעקב שבתאי: אני אתן דוגמה של פרשת 300 שהתחלנו איתה ב-2016, כנופיה שלהערכתנו גנבה יותר מ-800 ראשי בקר בכל רחבי מדינת ישראל.

יעקב שבתאי: זה ממש פשע מאורגן.

יעקב שבתאי: פשע מאורגן לכל דבר, ופה זאת עבודה על כנופיה כמו משפחת פשע עם כל האמצעים הטכנולוגיים של משטרת ישראל והיחידות המיוחדות, ובסוף מעצר של החוליה בשטחים, וחלקה נעצר במרדף שבו כמעט הרגו לנו כמה שוטרים בכביש 6.

יעקב שבתאי: בסופו של דבר, החוליה הזאת, ברגע ששמת את האצבע בנקודה הנכונה, השפיעה על כל הגניבות.

יעקב שבתאי: זאת אומרת, אתה רואה את ההיקפים הגדולים נובעים מפשיעה מאורגנת כנגד החקלאים, ממש ככה, זה לא שמישהו נכנס, זאת פשיעה מאורגנת וממוקדת.

שולי מועלם-רפאלי: אבל למה ההתעקשות להמשיך לקרוא לזה פשע ולא טרור?

שולי מועלם-רפאלי: תני לו לסיים, יש לך עוד שקף אחד, בבקשה.

יעקב שבתאי: דיברנו על הירידה.

יעקב שבתאי: בשקף הזה אני רוצה להדגיש גם שאחרי הירידה שדיברנו עליה 84% מהגניבות נדדו למגזר הערבי, כלומר: אם עד עכשיו אנחנו מדברים על הכמות הזאת שאנחנו עומדים עליה, 84% נדדו למגזר הערבי.

יעקב שבתאי: אתה אומר שיש עלייה בגניבות במגזר הערבי.

יעקב שבתאי: חיובי – 34% עלייה במגזר הערבי בנושא של הגניבות, וגם שם עכשיו אנחנו עושים את כל המאמץ לתת מענה.

ענת ברקו: שם רק גונבים או גם שורפים?

רוני אלשיך: הנתונים כוללים את כלל הפשיעה החקלאית, כולל המגזר הערבי.

רוני אלשיך: אנחנו זיהינו, אמנם בהתחלה בזהירות דיברנו על זה, אבל ככל שחולף הזמן, אנחנו מבינים שזאת באמת מגמה, שאמנם יש ירידה בסך הכול, אבל בתוך הירידה הזאת יש עלייה במגזר הערבי, כלומר: יש נדידה של הפשיעה מהמגזר היהודי למגזר הערבי.

רוני אלשיך: לכן נשאלנו פה למה אנחנו קוראים לזה פשיעה חקלאית.

רוני אלשיך: אני רוצה להסביר את זה.

רוני אלשיך: כשאנחנו מסתכלים על התמונה, זה נראה ברמה של ביג דאטה, לא ניתוחים של case אחד או שניים.

רוני אלשיך: זה נראה בדיוק כמו פשיעת הרכוש, זאת כלכלה אלטרנטיבית, שמתנהלת במקביל לכלכלה הלגיטימית.

רוני אלשיך: כמובן שיש נקודות ממשק, זאת אומרת:

רוני אלשיך: אנחנו רואים את הבקר שנגנב, איך הוא מוצא את דרכו אחר כך למשחטה, שאחרי זה הולכת למסעדה בתל אביב.

רוני אלשיך: אנחנו רואים את זה, אבל זאת כלכלה אלטרנטיבית, כלומר: יש צד ביקוש וצד היצע, ויש מישהו שמזמין את הזן הזה של האבוקדו בכמות הזו והזו, ככה זה עובד, וזה לא איזה כנופיה שמישהו הלך להביא משהו.

ענת ברקו: אז מה עם הוונדליזם והשריפות?

רוני אלשיך: אני אתייחס גם לזה.

רוני אלשיך: כלומר, יש חשיבות להבין את זה נכון כדי לפעול נגד זה נכון, ולכן אנחנו מטפלים היום גם בצד הביקוש, ולא רק בצד ההיצע, כדי להוריד את התופעה, כי בסוף תפקידנו להוריד את התופעה, ולא רק להכניס אנשים לכלא.

רוני אלשיך: חלק מהטיפול של הדבר הזה זה להגיע אל המשחטות הפרוביזוריות האלה.

רוני אלשיך: זה בעצם לקחת את כל התופעה, כמו שאנחנו עושים בגניבת רכב, כשמטפלים במשחטה ובחלפים, כי בסוף אתה צריך לטפל בשוק כדי להוריד את העבירה.

רוני אלשיך: לכן אנחנו קוראים לזה פשיעה חקלאית, ככל שאנחנו רואים שהתופעה היא תופעה כלכלית, והנדידה למגזר הערבי היא ההוכחה, שפשוט כאשר אנחנו טובים יותר כי המודלים שיש לנו במגזר היהודי - - -

רוני אלשיך: השאלה אם אתה לא רואה מהלכים שהם לא כלכליים, אלא פשיעה כטרור?

שולי מועלם-רפאלי: כן, שהיא בבסיסה פשיעה לאומנית.

שולי מועלם-רפאלי: בדיוק, שאין לה ערך כלכלי.

שולי מועלם-רפאלי: ניסיון לקעקע את החקלאות, לייאש חקלאים לנטוש את האדמות.

רוני אלשיך: יש כמה נדבכים.

רוני אלשיך: ראשית צריך לומר, העובדה שהפשיעה – ובוודאי זו הפלסטינית – הולכת אל המגזר היהודי ואפשר לראות בזה ממד לאומני, זה די ברור, בסופו של דבר מי שחוצה את הגדר ובא לעשות פשיעה חקלאית, זה ברור שהוא לוקח בחשבון מה שהוא עושה, והוא לא ייטה לעשות את זה לחברו, כי קודם כל יש פחות מה לגנוב שם, ושנית ברור שהממד הזה הוא ממד שאפשר לראות בו את זה.

רוני אלשיך: אנחנו מבודדים, היכן שאנחנו רואים שזה מתנהל כמו פשיעת רכוש, שזה הרוב המכריע של האירועים – זאת פשיעת רכוש, כואבת, מיוחדת, ייחודית, צריך לטפל בה, אבל היא פשיעת רכוש.

רוני אלשיך: על זה יש עוד נדבכים – אחד מהם זה הנדבך של סחיטת דמי חסות.

רוני אלשיך: אנחנו זיהינו שבאזור החקלאי שהיה מוכה סחיטת דמי חסות וטיפלנו, זה ירד ונעלם.

רוני אלשיך: באזור הצפון זה קיבל טיפול מאוד יסודי בעניין הזה, זה ירד ואפשר לראות שהתופעה הזאת דעכה, כמות המקרים שראינו שהפגיעה היתה חקלאית, אבל היא קשורה לסחיטת דמי חסות.

רוני אלשיך: דבר שני שיש אלה סכסוכים, ואנחנו מזהים אותם.

רוני אלשיך: אני לא רוצה לפרט, כי אלה נושאים שמטופלים בפריזמה פלילית, סכסוכים שגם הם משפיעים כמובן על היזקים, זה מזיק לזה וזה מזיק לזה, חלקם אפילו מתבררים בבתי משפט.

רוני אלשיך: זה נדבך שני.

רוני אלשיך: הנדבך השלישי, אנחנו לא יודעים במה מדובר, יש איזשהו היזק, ותמיד נמצאים ומרחפים באמצע גם ההשערה האפשרית הזאת, שמישהו עושה פגיעה שקשורה ללאומני.

רוני אלשיך: לפעמים זה מאוד ברור, כשזה קורה מבקבוקי התבערה למלפפונים בדרום, ולפעמים זה פחות ברור.

ענת ברקו: גם כששורפים בית אריזה זה מאוד ברור.

רוני אלשיך: אנחנו בעניין הזה מהודקים גם עם שב"כ, כי בסופו של דבר המודיעין לא יבוא מהכיסוי שלנו לכנופיות, ולא מהכיסוי שלנו מעברייני הרכוש, אלא מכיסוי של מי שרוצה לעשות טרור בעניין הזה.

רוני אלשיך: צריך לומר, שהתמונה שכרגע אנחנו רואים, כולל ההיזקים, לא נוטה לעניין הזה.

רוני אלשיך: הרוב הוא כלכלי, ואנחנו מתייחסים לזה במלוא הרצינות, אבל תמיד זו אופציה, בוודאי כאשר נמצאים באזור סיכון שקשור להצתות מבחינת הצתות וכו'.

רוני אלשיך: מילות סיום בבקשה.

יעקב שבתאי: אני לא אציג את השקף, אתם רואים מול העיניים את התוצרים של שנת 2017 מבחינת העשייה.

יעקב שבתאי: מה שהביא לכל התוצרים האלה – על 36 פרשיות, מתוכן 14 פרשיות חקלאיות, יש פיצוח של 61 יעדים, מתוכם 32 יעדים חקלאיים; הוגשו 149 כתבי אישום בתחום הפשיעה החקלאית, 90 חשודים נעצרו עד תום הליכים בתחום הפשיעה החקלאית והיה חילוט של רכוש בסך של שישה מיליון שקלים מאותן פרשיות שטיפלנו בהן.

יעקב שבתאי: מה שהביא לכל העשייה הזאת זה תהליכים שהוביל המפכ"ל, בגיבוי של המשרד.

יעקב שבתאי: ביצענו שני שינויים ארגוניים: אל"ף, הקמנו את מרכז הבינה, את המרכז הסיגינטי.

יעקב שבתאי: היום במג"ב יש סוג של להב, להב לטיפול בפשיעה החקלאית בראייה ארצית מקצה עד קצה, מהדרום עד הצפון.

יעקב שבתאי: כל הפרשיות מנוקזות ומטופלות, ויש לנו הכלים הטכנולוגיים לטפל בפרשיות האלה, ופרשיות כאלה לא היו יכולות להגיע לסיום של כתבי אישום בלי כל האמצעים שהוקצו לנו על ידי המשטרה לטפל בפרשיות.

יעקב שבתאי: במקביל, הוקמה חטיבה טקטית שנותנת מענה בהרבה תחומים, אבל בעיקר בתחום הפשיעה החמורה, ובפשיעה החקלאית, במקומות שצריך להפעיל אמצעים קצת יותר מתוחכמים וכחות יותר מבצעיים, נותנים את אותותיהם בשטח וזה חלק מהתוצאות.

יעקב שבתאי: תודה רבה.

יעקב שבתאי: אנחנו נעבור לשמוע גם את חברי הכנסת וגם גופים ואישים מהציבור.

איתן כבל: אני מבקש גם מהחברות ומהחברים שלי ובכלל, הרצאות זה בסדר גמור, אבל אנחנו רוצים להגיע בסוף לכדי מעשה.

איתן כבל: חשוב לנו בעיקר לשמוע אישי מקצוע נוספים, שאמורים לתת לנו את הנעילה ואת הפתרונות.

איתן כבל: משרד המשפטים פה?

איתן כבל: אני מציע שגברתי לאט לאט תתחיל להתקדם, כי נרצה לשמוע התייחסותכם.

איתן כבל: איתן ברושי בבקשה, ולאחר מכן אני אאפשר לאבו וילן ולדובי לדבר.

איתן כבל: גם מנכ"ל המשרד לביטחון פנים נמצא פה ורוצה לדבר.

איתן ברושי: חבריי יושבי הראש, חברי הכנסת והאורחים המכובדים, על מנת לקצר, לא אמנה את כולם.

איתן ברושי: אנחנו נמצאים בתוך מחדל גדול.

איתן ברושי: לא היינו צריכים להגיע לרגע הזה, צריך להגיד את האמת.

איתן ברושי: יש כבר אין סוף דוחות של כולם, כולל מבקר המדינה, וכל אחד מהיושבים בחדר יודע שכשאתה נמצא ברגע נחות, צריך לצאת ממנו הכי מהר שאפשר.

איתן ברושי: אנחנו ברגע הנחות הזה יוצאים לאט מדי, מאוחר מדי.

איתן ברושי: אמנה דוגמה או שתיים, למשל יצאה מפה עדי חכמון.

איתן ברושי: חבריי יושבי הראש, איתן ויואב, תקשיבו טוב.

איתן ברושי: החוצפה הזאת שהם אישרו תקציב ל-2019 – אנחנו עם גניבות והחקלאים מדממים וזועקים, והאוצר אישר תקציב חד-פעמי לא בבסיס התקציב, מותנה בתקציב החקלאות, שדי קשה לו עם זה, ב-2019.

איתן ברושי: יושבת פה דורית ועכשיו מחליפים אותה.

איתן ברושי: כולם יודעים, קיש וכבל תקשיבו טוב, כולם יודעים שמנהל ביטוח קרן נזקי טבע, שדורית אמרה לי שרק הוא יכול לפתור את הבעיה, אמר כבר לפני חודשים רבים: אני צריך 60 מיליון שקל, ואני פותר את בעיית הביטוח.

איתן ברושי: עדי חכמון בקושי מבינה באוצר, היא כבר רוצה להבין באכיפה?

איתן ברושי: היא עושה תכנית כוללת?

איתן ברושי: יש בישראל ראש ממשלה.

איתן כבל: מיותר.

איתן ברושי: אז אני חושב שמותר לי להגיד מה שאני חושב.

איתן ברושי: הם עושים לנו נזקים גם בדברים אחרים.

ענת ברקו: בלי להעליב.

איתן כבל: מיותר, מיותר.

איתן ברושי: אני חושב שראש הממשלה קיבל מאתנו, ממני פעמיים פנייה.

איתן ברושי: אני יודע שמשרד ראש הממשלה הגיע למסקנה סוף סוף שהוא צריך לעסוק בזה.

איתן ברושי: הוא חייב להביא את זה להחלטת ממשלה ולקבינט.

איתן ברושי: עכשיו אני רוצה להגיד לך אדוני המפכ"ל, אני מעריך את כל מה שאתם עושים.

איתן ברושי: אתה אמרת פה מה שאנחנו אומרים כל הזמן: כשיש אירועים ביהודה ושומרון ובירושלים, אתם חושפים את המגזר החקלאי והכפרי, כי מג"ב הולך למקומות הקשים.

איתן ברושי: אתה מדבר על פתרון בעוד תקופה.

איתן ברושי: אני אומר לכם, זה לא היה צריך להגיע לרגע הזה.

איתן ברושי: צריך לקבוע רף כוחות, שלא מורידים אותו כמו במקומות רגישים אחרים.

איתן ברושי: עם כל הכבוד לשומר החדש, חבריי פה, אתמול אומר שר החקלאות מעל דוכן הכנסת: נתתי להם שני מיליון שקל.

איתן ברושי: קודם כל, תודה רבה, אבל זה לא במקום מג"ב.

איתן ברושי: חסר כוח אדם?

איתן ברושי: תקימו עוד יחידה במג"ב.

שלמה בן אליהו: לא, ללא קשר, שני מיליון שקל לא היו לזה.

איתן כבל: משפט אחרון איתן ברושי.

איתן ברושי: אדוני המפכ"ל וחבריי במשרד המשפטים, אני חושב שהשאלה אם זה טרור לאומני או לא היא לא שאלת הכוונה אלא שאלת התוצאה; ושאלת היכולת והתוצאה אומרת שזה טרור לאומני, למה?

איתן ברושי: כי עוזבים את השטחים, כי יש פחות חקלאים, כי יש פחות תוצרת, הם משיגים את המטרה.

איתן ברושי: אם אתה מביא אחרי חצי שנה רב טרוריסט מטובא-זנגרייה, מיריחו, אז מה עכשיו שריפה בבית אריזה, זה טרור כלכלי או לאומני?

איתן ברושי: אני מבקש מכם, אל תתחמקו מהכרעה, זה טרור לאומני לאומני, והגיע הזמן שתגידו את זה, וככה נטפל בזה.

איתן ברושי: תודה.

ענת ברקו: תודה על הדיון ותודה על הנתונים שהוצגו על ידי המשטרה.

ענת ברקו: הכיוון הוא נכון בחשיבה, שיש כאן פשיעה מאורגנת.

ענת ברקו: הפשיעה המאורגנת הזו מעולה גם בפשיעה לאומנית, ולכן חייבים כל שטח מעובד שנעזב, זה בנייה בלתי חוקית, זאת מכירת קרקעות, וזה בעצם לעבוד הפוך – המדינה הזאת לא היתה קמה בדרך הזאת, ואתם יודעים את זה.

ענת ברקו: באמת כששורפים בית אריזה או ציוד חקלאי, זה לא בא מהמקום, הם לא נהנים מהטובין הזה.

ענת ברקו: הם שורפים את זה כדי לעשות נזק.

ענת ברקו: אני גם רוצה להזכיר לכם – ואתה אדוני המפכ"ל בטוח מכיר את זה – שגנבי הרכב שעשו הסבה באינתיפאדות גם הפכו להיות אחר כך אותם טרוריסטים, אז המרחקים האלה, הכסף משמש וגם מניע את גלגלי הטרור, זה לא רק העניין הכלכלי.

ענת ברקו: כמו שיש כוח שמטפל בפשיעה כלכלית, צריך פרקליטים מיוחדים שידונו בפשיעה חקלאית, שיבינו את השטח, זו לא אותה התמחות, צריך גם את זה.

ענת ברקו: כדי שכתבי האישום האלה יבשילו למשהו והענישה תהיה אפקטיבית ומרתיעה, צריך שיהיו פרקליטים ובתי משפט, שתהיה להם גם סקציה של התמחות.

ענת ברקו: אותו הדבר עם כוחות המשימה של מג"ב.

ענת ברקו: סיכול טרור זה ביטחון פנים.

ענת ברקו: יש כאן מספיק משרדים, שיכולים לעסוק בעניין הזה.

ענת ברקו: אני חושבת שהמשטרה עם מג"ב, מעבר לכל הדברים הללו של החקלאות כערך והעניין של הביטחון התזונתי, רואים שיש ירידה משמעותית בעיסוק בחקלאות, שממוצע הגילאים של העוסקים בחקלאות הוא 60, שיש הזדקנות של החקלאות.

איתן ברושי: עוד מעט 70.

ענת ברקו: וזה ממש ממש מצער.

ענת ברקו: אנחנו מאבדים משהו מאוד מאוד חשוב מהמדינה שלנו.

ענת ברקו: זו פגיעה אנושה בביטחון שלנו, וגם אנחנו רואים שגם בסופו של דבר החקלאים ייקחו את החוק לידיים, וכמו שהיו מקרים של חקלאים שהיו צריכים להגן על ביתם ויצאו עם נשק וירו, בצדק, כדי להרוג את אותם אנשים שאנחנו לא יודעים אם באו רק לשרוף או באו לרצוח ולהרוג, זה יהיה המצב.

ענת ברקו: לכן צריך להתייחס לזה.

ענת ברקו: כן המפכ"ל, פשיעה מאורגנת, אבל גם פשיעה לאומנית, זה הולך ביחד במקרה הזה.

ענת ברקו: תודה רבה.

ענת ברקו: אני רוצה לשמוע את מר משה אדרי, מנכ"ל המשרד לביטחון פנים.

משה אדרי: בוקר טוב גם ליושבי ראש, לחברי הכנסת ולחקלאים היקרים.

משה אדרי: אני יכול להגיד שהשר לביטחון פנים גם שם את התעדוף של הפשיעה החקלאית במדיניות שלו גם למשטרה וגם למשרד, לאור האירועים האחרונים, ואף כינס את ועדת השרים למאבק באלימות – יחד עם שרת המשפטים, שר החקלאות, סגן שר האוצר וסגן שר הביטחון.

משה אדרי: אני חושב שהיתה ועדה חיובית שכולם נרתמו אליה, במטרה להגביר את הביטחון האישי בקרב החקלאים.

משה אדרי: המשרד אישר את התכנית לחיזוק הביטחון האישי במרחב הכפרי וברשויות הפריפריה במהלך השנה בתקציב של 35 מיליון גם גידור וביטחון מיגון פיסי וגם מצלמות.

אורי בן יהודה: 17'-18', לא 19'.

משה אדרי: גם ל-19' יש.

משה אדרי: הרחבת תכנית השיטור המועצתית למועצות האזוריות.

משה אדרי: יהיה פיילוט שאנחנו נקדים אותו ל-2018, שתי מועצות בדרום ושתיים בצפון ב-28 תקנים, ואני חושב שזה מהלך שגם השר וגם המפכ"ל רואים לנכון כדי לקדם את הנושא של הפשיעה החקלאית.

משה אדרי: לגבי התבחינים לזכאות לכלי ירייה, הוגשו 400 בקשות שאושרו על ידי אגף כלי ירייה במשרד גם לחקלאים, וזה דבר חיובי ונכון.

משה אדרי: סוכם עם האוצר להקדים את התקנים של 2019 ל-2018 בנושא של המאבק בפשיעה הפלסטינית במחוז ש"י, שגם לה יש חלק בפשיעה החקלאית.

משה אדרי: נושא של קנסות מנהליים, מתבצעת עבודה מול משרד המשפטים להסמיך שוטרים להטיל קנסות בפשיעה החקלאית, ואנחנו גם העלינו את הרעיון שסכום הכסף יועבר לקרן לפיצוי חקלאים, ואז אפשר יהיה לעשות את האיזון; וגם ביקשנו שזה יהיה לעבירת הסגת הגבול, שעד היום היה קשה בהוכחה בהיבט של הראיות הפליליות, ולכן זה משהו שאנחנו חושבים שצריך לקדם אותו.

משה אדרי: סוכם גם בוועדת השרים, שהפשיעה החקלאית תהיה במאבק לפשיעה החמורה, ומכוח זה יוקם גם כוח משימה ייעודי מודיעיני אל מול הפשיעה.

משה אדרי: אני חושב שגם המפכ"ל תמך בעניין הזה, ואפשר לקדם את זה.

משה אדרי: אמנם זה תהליך קצת ארוך, אבל שרת המשפטים אמרה שהיא תקדם את זה כמה שיותר מהר.

משה אדרי: יחד עם משרד הביטחון, אנחנו גם בוחנים – והגשנו את הבקשה הזאת – הגברת המתנדבים.

משה אדרי: זה אומר שאנחנו רוצים שמתנדבי מג"ב יקבלו ימי מילואים, ואז אפשר יהיה לתגבר במקומות שלוקחים את הכוחות למשימות אחרות ברמה הלאומית.

משה אדרי: הדבר הזה מתוקצב?

משה אדרי: ברגע שזה יאושר על ידי שר הביטחון, אנחנו יכולים לאשר ימי מילואים, כמו שנעשה פעם בביטחון ירושלים, כשיש משימה לאומית, אפשר לאזן את זה.

איתן כבל: זה אחד הדברים היותר חשובים.

שרן השכל: מה מונע ממנו עכשיו לאשר את זה?

שרן השכל: הדיון היה לפני שבוע, הוא צריך לאשר.

שרן השכל: אני לא יודע איפה זה עומד.

משה אדרי: בנוסף לזה, גם ביקשנו ממשרד המשפטים להרחיב את הבדיקה של חברות השמירה בהיבט המודיעיני, כדי שנוכל לדעת גם מי עומד מאחורי החברות האלה.

משה אדרי: המשרד בסופו של דבר קידם הרבה מאוד משאבים מ-2019 ל-2018, כדי לסייע ולטפל בפשיעה החקלאית.

איתן כבל: תודה.

איתן כבל: אדוני המנכ"ל, קודם כל ברכות, אני מאחל לך שתהיה לך הצלחה מכל הלב.

איתן כבל: אני רק אומר, בצד שלכם, בסוף בסוף זה עניין תקציבי.

איתן כבל: אני מכיר את העבודה של מג"ב מקרוב, אין מה לעשות, מבלי להיכנס עכשיו לפשיעה חקלאית או פשיעה לאומית שזה דיון אחר, בסוף בסוף התוצאות שניכרות בשטח מהעבודה של מג"ב, כשנותנים להם את הכלים לעשות את העבודה, הם יודעים לעשות אותה.

איתן כבל: יש מחסור, שאלו כאן גם חברי כנסת, כי בסוף בסוף זה גם אנשים מיומנים שיודעים לעשות את העבודה.

איתן כבל: אדוני המפכ"ל, ממה שלפחות למדתי – אינני מתיימר להכיר את הדברים עד כדי כך מקרוב – העובדה שאנשי מג"ב הם ת"פ של הכחולים בכל התחנות השונות, ובאופן טבעי אנחנו מכירים את זה, יש לך זרוע תחת היד, אתה רוצה להתמודד עם הדברים היומיומיים שלך, ואז היכולת שלהם לטפל במשימות שבהן הם מיומנים יותר מכל אחר הופכת להיות נמוכה יותר.

רוני אלשיך: התשובה היא הפוכה, הנתונים מראים שבדיוק להפך.

רוני אלשיך: עשינו שינוי ארגוני ובזכות זה הוצגו התוצאות.

רוני אלשיך: יש פה ממ"ז שחווה את זה.

רוני אלשיך: , יש פה מפקדי מג"ב בתחנות שחווים את זה.

רוני אלשיך: בשורה התחתונה, אפשרנו למג"ב להפסיק להתעסק בנושאים שאין להם מיומנות, כמו נושאי שיטור יומיומיים, ואפשרנו להם להתמקד בפשיעה החקלאית בצורה משימתית, ולכן מופיעות פה התוצאות.

רוני אלשיך: מי שרוצה לדבר על פיקוד ושליטה, נעשה דיון על פיקוד ושליטה.

איתן כבל: אוקי אדוני המפכ"ל, ולו רק, איך אומרים?

איתן כבל: שזה ברור מאליו.

איתן כבל: האמירה שלך היתה חשובה מאוד.

איתן כבל: אתה יודע, עכשיו בלי להיות בפיקוד ושליטה, נוכל גם לבדוק את זה בהמשך.

איתן כבל: חשוב שהדברים האלה ייאמרו.

איתן כבל: מנכ"ל משרד החקלאות, בבקשה.

שלמה בן אליהו: אני אתרכז בעיקר בנושא של הביטוח ובסוף אגע בנקודות אחרות.

איתן כבל: מה שחשוב לי אדוני המנכ"ל, ואתה יודע שאני התעקשתי שתגיע, אני רוצה שאתה מהמקום בו אתה נמצא, תדע שבסוף אתם המשרד המופקד על כל העניין הזה, וגם נרצה לדעת בסוף על מי צועקים בתהליך – מי מתכלל את כל הסיפור הזה שנקרא "פשיעה חקלאית"?

איתן כבל: כי מה העניין?

איתן כבל: קשה לאחוז בכולם.

שלמה בן אליהו: לגבי הפשיעה החקלאית ולגבי הנושא של הביטוח, אכן הגענו לסיכום עם האוצר לגבי 2019 על תקציב של 16 מיליון שקל, כאשר זה היה מותנה מבחינת משרד האוצר בתכנית ישימה של המשרד לביטחון פנים למיגור הפשיעה החקלאית.

שלמה בן אליהו: התנאי הזה, הם אמרו שהם רוצים שזה יהיה בתנאי שהם יראו את התכנית, ירד וכרגע הם מסכימים להקדים את זה ל-2018.

שלמה בן אליהו: התקציב שנדרש ל-2018 כדי להוציא את הביטוח – ואני אסביר מה פירוש את הביטוח, הוא סדר גודל של 36 מיליון שקל.

שלמה בן אליהו: במה מדובר?

שלמה בן אליהו: מדובר על ארבע פוליסות, שלוש מהן כבר נוסחו, דהיינו: היום קנט כחברת ביטוח ממשלתית של החקלאים, יודעת להוציא מידית שלוש פוליסות: פוליסה על גניבת צאן, פוליסה על גניבת ראשי בקר, פוליסה על שריפה בבתי אריזה ופוליסה רביעית נמצאת בהכנה.

שלמה בן אליהו: זאת אומרת, אם אני מקבל את התקציב לכיסוי של קנט, אפשר להוציא מידית את הפוליסות.

שלמה בן אליהו: מה פירוש להוציא את הפוליסות מידית?

שלמה בן אליהו: זה לא שמעכשיו ואילך החקלאים מקבלים איזה מתנה, לא.

שלמה בן אליהו: זה רק סבסוד של הפוליסה.

שלמה בן אליהו: החקלאי משלם חלק מהפוליסה והמדינה מסבסדת את חלקה.

שלמה בן אליהו: לכן כן ניתן לעשות את זה מידית.

שלמה בן אליהו: העובדה ששחררת את אגף תקציבים מוקדם מדי זה היה - - -

איתן כבל: לא שחררתי אותה מוקדם מדי, זה גם לא משחרר אתכם אם אתם פה הרבה זמן ממה שאתם צריכים לעשות.

שלמה בן אליהו: מה שצריכים לעשות זה כן לסגור, אנחנו כן יכולים לסגור פוליסות מ-2018, ארבע פוליסות, בתקציב של 36 מיליון שקל, זה לגבי הנושא של הפוליסות.

איתן ברושי: איפה החצי השני של התקציב?

איתן ברושי: חצי אתה מביא מתקציב החקלאות.

איתן כבל: איתן ברושי, כנראה יש לך בעיה לא בהבנת הנקרא, בהבנת הנאמר.

איתן כבל: הוא לא מתכוון להביא שקל.

מיקי לוי: 17 הוא מקבל מהאוצר.

נורית קורן: אבל יש גם בעיה שגונבים להם חלקים מהטרקטורים, יש גם לכלי עבודה?

שלמה בן אליהו: אני מדבר על הפוליסה הרביעית - - - זה לגבי הנושא של הביטוח.

שלמה בן אליהו: ניתן להפעיל כשיש כשל ביטוחי בחברות פרטיות.

שלמה בן אליהו: אי אפשר כמעט לכפות על חברות פרטיות לבטח את הפשיעה הזאת כי הן לא רוצות, ואם הן עושות את זה, הן נותנות לך תנאי סף כאלה והשתתפות עצמית שזה כבר לא כלכלי.

שלמה בן אליהו: לכן כשיש כשל ביטוחי, המדינה חייבת להיכנס ולתת את הפתרון של הכשל הביטוחי.

איתן כבל: אני רוצה לומר לך בחברות, כל מה שאמרת, אני יודע.

איתן כבל: זו לא היתה הבעיה באמירה הזו.

איתן כבל: העניין הוא כמה המשרד ישים את כל כובד משקלו על האוצר ועל הגורמים האחרים כדי שהדבר הזה ייצא אל הפועל.

איתן כבל: את כל מה שאמרת, איך אומרים?

איתן כבל: אנחנו יודעים, לפחות חלק ניכר מהאנשים שיושבים פה.

איתן כבל: אני רוצה את המחויבות שלכם כמשרד שמופקד על החקלאות והחקלאים בישראל.

שלמה בן אליהו: אני רוצה להגיד שבדרישות התקציב שלנו ל-2019 זה עמד בשורה השנייה, לא הראשונה, של הדברים.

שלמה בן אליהו: בשורה הראשונה היו דברים אחרים, אבל קיבלנו את הדברים ב-2019 והם הוקדמו ל-2018.

שלמה בן אליהו: נמצאים פה גם השומר החדש.

שלמה בן אליהו: אני חושב שכולנו כאן, הייתי אומר אפילו בביטוי משטרתי, מצדיעים להם, ואנחנו מתקצבים אותם עם יתר משרדי הממשלה.

שלמה בן אליהו: השר ואני נפגשנו עם נשיאת בית המשפט העליון כדי לדבר איתם על ההתייחסות של בתי המשפט.

איתן כבל: חברים, אני מבקש שהדוברים הבאים יקצרו.

איתן כבל: שולי מועלם בבקשה, ולאחר מכן אבו וילן.

שולי מועלם-רפאלי: תודה רבה אדוני המפכ"ל, חבריי המנכ"לים, מזל טוב צ'יקו על התפקיד, בכל הכוח.

שולי מועלם-רפאלי: מ-2006 עד היום התקיימו 15 דיונים זהים לדיון הזה.

שולי מועלם-רפאלי: אני ספרתי רק עד 2006 – 15 דיונים זהים לדיון הזה.

שולי מועלם-רפאלי: לכן לדעתי הניסיונות – המוצדקים כנראה – לנסות לדבר לפי ההוכחות המקצועיות, שאמר גם המפכ"ל, גם מפקד מג"ב וגם המנכ"ל, לא מתכתבים עם זה שהדברים לא משתנים.

שולי מועלם-רפאלי: למרות שמוצגת ירידה, ואני סומכת את ידי כמובן על מפקד מג"ב, 15 דיונים והחקלאים במציאות אחרת לחלוטין.

שולי מועלם-רפאלי: אני חושבת שעד שלא תהיה פה החלטה, שפשיעה חקלאית היא טרור חקלאי, זה טרור, וכשמתייחסים למשהו כטרור, ברור שהאכיפה היא אחרת וברור שהפרקליטות מתייחסת לזה אחרת, וברור שאז אין שאלה איך מגדירים את זה.

שולי מועלם-רפאלי: כפי שאיתן אמר, כמו הכסף שנמצא לבתים בחיפה – ובצדק נמצא – בעקבות השריפות המטורפות שהיו שם, יימצא גם לשריפות של החקלאים, ויוקם מאגר DNA סוף סוף, כי יכול להיות שאפשר למצוא את הגנבים שחוזרים כנראה לא יותר מפעם אחת ועושים את האירועים הקשים האלה.

שולי מועלם-רפאלי: אבל אי אפשר יהיה לדבר על ראייה הוליסטית של הטרור החקלאי, אם לא יוחלט שהוא טרור חקלאי וימשיכו לטפל בו.

שולי מועלם-רפאלי: אני חושבת שגם המפכ"ל אמר את זה, ברור שהשב"כ צריך להיות פה.

שולי מועלם-רפאלי: ברור לחלוטין שהמציאות הקשה שבה מערערים יום יום את חייהם של החקלאים במדינת ישראל היא עסק של משרד החקלאות ושל המשרד לביטחון פנים ושל משרד הביטחון ושל משרד המשפטים ושל משרד האוצר ושל כולנו, ואני חברה בקואליציה, זה ידוע.

שולי מועלם-רפאלי: ואני חושבת שהוועדה המצוינת הזאת היא הדבר שיניע את התהליך, אבל אם זה לא יוגדר כטרור חקלאי, אנחנו נתכנס פה שוב בעוד 12 שנים אחרי עוד 15 דיונים והחקלאים ימשיכו לחוות את החוויות הקשות.

קריאה: עוד 12 שנים אין חקלאים – תזכרי את המילה, אני בן 60.

שולי מועלם-רפאלי: אני מסכימה לחלוטין עם ה"כאילו" הפרדה שנעשתה פה סביב העניין של ביטחון, פנים, אכיפה ופרקליטות וסביב העניין הביטוחי.

שולי מועלם-רפאלי: אני חושבת שזאת טעות טוטלית.

שולי מועלם-רפאלי: אני חושבת שהניסיון להגיד אלה שני דברים שונים יוצרת מציאות אומללה ביחס לתפיסה הערכית של מדינת ישראל לגבי החשיבות של החקלאות.

איתן כבל: תודה.

איתן כבל: אם אנחנו לא נעשה בדרך הזו, לא יהיה זה ולא זה.

איתן כבל: אנחנו גם גרים פה, מבינים איך הדברים מתנהלים, ואני מאמין בשכר מצווה - מצווה.

איתן כבל: אם אנחנו נחכה שהכול יהיה שלם, לצערי, את יודעת למה אני מתכוון.

איתן כבל: אבשלום (אבו) וילן, בבקשה בקצרה, לגעת בנקודות.

505: בגדול, חייבת להיות עבודה מערכתית.

505: ועדת השרים ביום חמישי שעבר עכשיו סימנה את הכיוון, מה זה אומר?

505: אם באמת רוצים לטפל בזה ברצינות, זה קודם כל מודיעין, כולל להיעזר בשב"כ, במה שהוא יוכל לתת.

505: לגבי מג"ב, הניסיון שלנו כחקלאים זה שכאשר מג"ב מתלבש על משימות, הוא מביא תוצאות.

505: אני מכיר את כל האילוצים, אבל אם זאת הגדרת המשימה שלו לאורך זמן, הוא יביא תוצאות.

505: מדובר פה על טכנולוגיות בשטחים פתוחים בסדר גודל של 30 מיליון שקל, זה לא בשמיים ואפשר לטפל.

505: אם כל האמצעים מגויסים, אנחנו מגיעים למערכת המשפט.

505: עם כל הכבוד לבית המשפט העליון, ולי בוודאי שיש, בסופו של דבר זה מוכרע בדרגים הנמוכים.

505: פה צריך לגשת ללשכת בתי המשפט ולמנהל בתי המשפט ולעשות להם את הסדנאות, להסביר ולתת לזה עדיפויות.

505: עם כל הכבוד, עד שישנו חוקים בחקיקה הקיימת, איתן, קנסות כספיים בחוק היום.

505: במקום להוציא פה עונשים מגוחכים, תדעו לכם, מבחינה כספית היום פשיעה חקלאית מבחינה כספית זה העסק הכי טוב – תופסים אותך, כל ההליך המשפטי ואתה מקבל קנסות מגוחכים.

505: לכן אם כל המערכת תתיישר ותפעיל את כל האמצעים, הכול במסגרת החוק, אפשר להגיע לזה.

505: חבר'ה, לא יעזור כלום, כל המשחקים שראיתם פה – ויש כבוד גם לדורית וגם לעדי – זה לא הסיפור, ברגע שהמדינה אומרת משפט אחד "אני נותנת לקרן נזקי טבע ערבות מדינה על 60 מיליון שקל", ברגע זה הבעיה נפתרה, לא צריך יותר.

505: אנחנו בתוך תקופה קשה, אלה דברים שעולים ויורדים.

505: אני משוכנע שאם מה שהמפכ"ל הכריז פה אכן הולך לקרות, אנחנו נראה תוצאות, אבל תזכרו תמיד דבר אחד, תגיד לדוברת שלך שכל פעם שאתם מראים את הסטטיסטיקות, והן כנראה נכונות, אבל שגיא מכינרת שנשרפו לו על פני חצי שנה 35 כשתגיעי מכינרת שנשרפו לו לפני שנה 35 גלילי טפטוף, ואין ביטוח ולא - - -

איתן כבל: ברור, אמרנו את זה.

505: אז זה לא יעזור.

505: ולכן השר לביטחון פנים וממשלת ישראל הם הכתובת.

505: חברים, יהיה טיפול מערכתי, יעבדו ביחד, יהיו תוצאות.

איתן כבל: תודה.

איתן כבל: שרן השכל ואחר כך דובי אמיתי.

שרן השכל: תודה רבה.

שרן השכל: המפכ"ל, פתחת את דבריך בכך שיש מספר מאוד מועט מאחוזי העבירות שהן למעשה עבירות חקלאיות לעומת שאר עבירות הרכוש.

שרן השכל: מובן מאליו שזה יהיה פחות, אבל המשמעות של העבירה החקלאית היא אדירה.

שרן השכל: עבירת רכוש של גניבת טלפון היא לא כמו עבירת רכוש של גניבת מערכת השקיה, שהעלות שלה היא עלות אדירה.

שרן השכל: גניבת רכב זה לא כמו גניבת טרקטור או שריפה של טרקטור, שהעלות שלו היא מיליון שקל והמשמעות היא שהם גם לא יכולים לקצור את השדה.

שרן השכל: לכן העדיפות כמובן חייבת להיות עדיפות הרבה יותר גבוהה, כי המשמעות הכלכלית היא למעשה משמעות כלכלית אדירה לחקלאים ובכלל למדינת ישראל מהבחינה הזו.

שרן השכל: העבירות החקלאיות האלו הן טרור, הן טרור כלכלי חקלאי והן טרור לאומני חקלאי, לא רק באזור יהודה ושומרון, אלא בכל המדינה.

שרן השכל: אם אנחנו רואים ש-250,000 מאדמות המדינה ננטשו על ידי החקלאים ב-10 שנים, שזה פי חמש מהגודל של תל אביב, יש לזה משמעות אדירה על הציונות ועל האחזקה שלנו של קרקעות המדינה.

איתן כבל: חייבים להחליף את הממשלה עם הנתונים האלה.

שרן השכל: לא, צריך להעלות את זה לראש סדר העדיפויות, איתן.

שרן השכל: אני שמחה לשמוע שגם רוח המפקדים שנמצאים פה בחדר היא לבוא ולהעביר את זה לראש סדר העדיפויות, כי יש לזה משמעות אדירה, אבל גם אי אפשר להתעלם מהנתונים.

שרן השכל: וכשאנחנו מסתכלים פה על החקלאים שיושבים בחדר ואנחנו מקבלים את הנתונים ש-80% מהמקרים לא מדווחים, אתם באים ואומרים שהרוב כן מדווחים.

רוני אלשיך: אני מבקש שיבוא חקלאי אחד שגנבו לו את טלה ואנחנו לא יודעים את זה, אחד.

שרן השכל: אז אני שואלת אם יש פה בחדר חקלאי כזה, שירים את היד.

שרן השכל: הנה, יש לנו שם חקלאי, יש שם עוד חקלאי.

מיקי לוי: מה את רוצה אם הם לא הגישו תלונה?

מיקי לוי: על מה את מדברת?

שרן השכל: אני מבקשת, אני לא צריכה עזרה, תודה רבה.

איתן כבל: שרן, משפט אחרון ברשותך.

איתן כבל: אחרי שעוררת סערה, את יכולה לסיים.

שרן השכל: אז שמרתי את כל ההתפרצויות, איתן, כדי שאני אוכל לבוא ולהגיב על דברים שנאמרו לפני כן.

שרן השכל: יש לנו פה בחדר חקלאים שלא התלוננו בקשר לזה.

רוני אלשיך: אני מבקש שלא נכריז את זה, שיבוא אותו חקלאי כדי לבדוק בנתונים שלנו, האם מה שנגנב לו רשום אצלנו כגנוב או לא.

יעקב שבתאי: ברשותך, אני רוצה רק לסבר את האוזן בנושא דיווחים, כי אתם זורקים פה נתונים באוויר, שהם לא מבוססים.

יעקב שבתאי: את יצאת עכשיו בהכרזה ש-80% לא מדווח.

יעקב שבתאי: בעבר קיבלנו דיווחים שהשומר החדש העביר למחלקת הסטטיסטיקה של החברים הנכבדים פה.

יעקב שבתאי: רבותי, אני מבקש מכולם, מי שיש לו תלונה, שיבוא להתלונן.

יעקב שבתאי: אני אתן לכם עכשיו אירועים מהשבועות האחרונים: בן אדם התלונן על שקית אננס שגנבו לו; בן אדם התלונן על שני שקים של זיתים; בן אדם התלונן על ארבע תרנגולות שגנבו לו.

יעקב שבתאי: אם הגענו לרמות דיווח כאלה, אני מצטער מאוד.

יעקב שבתאי: אני לא מכיר בן אדם שגנבו לו טרקטור ולא דיווח.

יעקב שבתאי: אני לא מכיר בן אדם שגנבו לו טלאים, למעט אותו מקרה שדיווח פה אותו בחור מאזור גוש עציון, זו בעיה שלו אם גנבו לו כמות כזאת והוא לא דיווח.

יעקב שבתאי: אני לא מכיר בתוך מרכז הארץ גניבות ברמות האלה שהן לא מדווחות.

יעקב שבתאי: לבוא ולהתבסס על נתונים ערטילאיים?

שרן השכל: ניצב שבתאי היקר, אתה יודע שאני מעריכה את העבודה שלך, ואני מזמינה אותך ואת המפכ"ל לבוא ביחד אתי לחקלאים שאני סיירתי איתם בצפון ולשמוע את הסיפורים שלהם, שהמשטרה קוראת להם "מתלוננים סדרתיים", ולכן הם כבר לא מגיעים להתלונן, או חקלאים שהמשטרה באה ואמרה להם: בואו תיקחו את השמירה, שהיא למעשה "פרוטקשן".

שרן השכל: באמת, אני אשמח שתבואו אתי לשמוע את החקלאים האלו בצפון שעוברים את זה.

איתן כבל: שרן, חלק מהם פה, וניתן להם לדבר.

איתן כבל: יש לי זמן ואני רוצה לשמוע גם אנשים נוספים.

איתן כבל: משפט אחרון, שרן.

שרן השכל: אני אומרת לכם, הכנופיות האלו הן פשע שמתפשט.

שרן השכל: הוא מתפשט לבתי עסקים, הוא מתפשט גם לאתרי בנייה, והוא מתפשט גם לשכונות במדינת ישראל – בדימונה ובכפר תבור אותן כנופיות מגיעות לבתים האלו כדי לדרוש "פרוטקשן".

שרן השכל: שוחחתי עם מרכז המחקר והמידע, לפי נתונים שנתתם לנו, אמרו ששיניתם את ההגדרה של פשיעה חקלאית.

שרן השכל: אני מבקשת מכם לבוא ולתת לנו נתונים, איך השינוי של ההגדרה מבחינתכם של הפשיעה החקלאית השתנה, כדי שנוכל באמת לעמת אותם אל מול נתונים שהיו לנו בעבר.

איתן כבל: די, בבקשה, מספיק שרן.

שרן השכל: עוד משהו אחד לעניין הדיווחים.

איתן כבל: לא עוד, שום כלום.

איתן כבל: שרן די, מספיק.

שרן השכל: אבל צריך להיות לנו זמן להגיב לדברים שנאמרו.

איתן כבל: את יכולה לתת להם את זה אחר כך בכתב, אני רוצה לשמוע אנשים נוספים.

איתן כבל: באמת, עם כל הכבוד לנו, אני לא מזלזל בך ואני מכבד אותך מאוד, אבל אי אפשר עכשיו לפרוס את כל היריעה.

שרן השכל: גם אנחנו רוצים להגיב על דברים שנאמרים בוועדה.

איתן כבל: אני רוצה לשמוע את החקלאים, אני רוצה לשמוע גם את אנשי המקצוע, אני רוצה לצאת כאן עם תוצאות.

איתן כבל: ואני בכל זאת רוצה גם להזכיר, שאת פנית אלי בין היתר לקיים את הדיון, וזה ייאמר לזכותך, אבל זה לא אומר שעכשיו אנחנו צריכים לקרוא את כל חמישה חומשי תורה.

שרן השכל: לא, אבל גם ההערות שלנו חשובות, עם הכבוד.

איתן כבל: ידבר דובי אמיתי ולאחר מכן אופיר יפת.

איתן כבל: זכריה, אתה תיכף תשב ליד סבא שלך, כדי שתוכל להתייחס.

איתן כבל: אבל חברים, עשו לי טובה, לגעת בעניין ולא להתחיל לספר פה כל אחד מה שהוא התאמן מול המראה בבית.

איתן כבל: ..

דובי אמיתי: אדוני היושב ראש, לא התאמנתי מול המראה, אבל אני כן רוצה להודות לך וליואב קיש ולחברי הכנסת שרן, מיקי וכל מי שהיה שותף.

דובי אמיתי: אני חושב שהצלחתם בשלושה חודשים האחרונים לעזור לנו ולהעלות את המודעות ואת ההבנה לתחושה הלא נוחה שלנו, במילים עדינות, הנמצאים בשטח.

דובי אמיתי: אני חושב שיש פה שינוי כיוון של מערכת האכיפה, משטרה, מג"ב, ואני חייב לציין את זה.

דובי אמיתי: אנחנו יודעים שהם הפתרון ולא הבעיה.

דובי אמיתי: אז יש נתונים, אולי יהיו חילוקי דעות על הנתונים, אבל אני אומר בפירוש פה לפרוטוקול, יש פה שינוי מדהים בממשקים ובחיבורים בין המערכת המשטרתית, מג"ב, לבין החקלאים, ואני פשוט רוצה להודות לכל מי שעוסק בדבר.

דובי אמיתי: לא סתם אנחנו רואים פה את הנציגות הבכירה של המשטרה ומג"ב.

דובי אמיתי: הדבר השני שאני חייב לבוא ולומר, שאנחנו עדיין רחוקים איתן – ואמרת שלא יערבבו אותך, אז אדוני היושב ראש, לא רק ערבבו אותך, שמו אותך במערבל בטון.

דובי אמיתי: אני רוצה לומר לך, שאנחנו לא נצא מפה ולא ניתן לזה להיגרר.

דובי אמיתי: נפגשנו עם הממונה על שוק ההון והביטוח לפני שנה, והיא אמרה שהיא לא יכולה לכפות על חברות הביטוח לבטח את החקלאים, ונמצא פתרון, ובהזדמנות הזאת צריך להודות לאיציק כהן, שבוועדת שרים לאלימות הוא זה שהביא את ה-16 מיליון שקל, קידם אותם מ-19' ל-18'.

דובי אמיתי: ואני שמעתי היטב את מה שאמר פה המפכ"ל או אולי מפקד מג"ב, הנזקים לחקלאות הם מיליארד ו-100 מיליון שקלים, ומדברים אתנו על 16 מיליון שקלים?

דובי אמיתי: אז הציע מנכ"ל משרד החקלאות לקבל את ה-16 מיליון שקל ועוד 20 מיליון שקל – לנסות להעביר ב-2018 את האפשרות לעשות כיסוי אמיתי לחקלאים.

דובי אמיתי: אני חושב שזה מעט.

איתן כבל: אנחנו ניכנס לזה, ורק איך אומרים?

איתן כבל: זו התחלה, ואיני מתכוון שזה יסתיים שם.

קריאה: זה צריך להיות בבסיס התקציב.

איתן כבל: נכון.

דובי אמיתי: הדבר האחרון שאני מבקש – אני מבקש ממפכ"ל המשטרה להנחות, ואני בטוח שהם יקבלו את זה ויעשו את זה בשמחה, את מפקדי המחוזות לעשות אחת לפרק זמן שאתה תקבע, בין אם זה רבעון או חצי שנה, מפגש כל אחד במחוז שלו, כי יש לנו בעיה גם בהצגת הנתונים האלה, ואני לא רוצה להיכנס פה לוויכוח.

דובי אמיתי: אבל כנס אזורי בכל מחוז, שאנחנו נגיע לשם ונתחבר עוד יותר, זה יהיה הפתרון, כי שיתוף הפעולה בינינו הוא הפתרון.

איתן כבל: תודה.

איתן כבל: אופיר יפת, הנכד של זכריה, אבל ממש בקצרה, ולאחר מכן ניר מאיר.

איתן כבל: חברים, ממש לגעת בעניינים.

איתן כבל: יש כאן עוד חקלאים שהגיעו ורוצים לדבר?

איתן כבל: לא כולם, אבל אני מבקש בקצרה, יש לנו בדיוק חצי שעה, ואני רוצה שגם נסכם את התהליך הזה.

אופיר יפת: שמי אופיר יפת.

אופיר יפת: אני הנכד של זכריה ושמעה יפת ממושב בית זית, אחרון החקלאים במושב.

אופיר יפת: גילו של סבא שלי קרוב ל-100.

איתן כבל: תימני, מה אתה רוצה?...

נורית קורן: הוא עובד אדמה, בגלל זה.

אופיר יפת: הנה סבא שלי, זו תמונה מלפני 64 שנה, כשהוא שומר על הר הבית, חקלאי בארץ ישראל.

אופיר יפת: סבי עלה לפני 70 שנה מתימן לישראל, לאחר שהוא היה פעיל עלייה, אחרי 2000 שנות גלות מתימן.

אופיר יפת: לאחר שעלה לארץ ישראל בשביל להפריח את השממה ולבסס את הציונות ואת החקלאות, הוא עבד בקק"ל ובסוכנות היהודית.

אופיר יפת: שנים רבות שהוא רועה צאן במושב בית זית.

אופיר יפת: כל השנים הוא מתמודד עם גניבות, פריצות, חבלות, בירוקרטיה, קשיים.

אופיר יפת: עם הכול אפשר להתמודד, אבל הוא לא צריך להתמודד לבד עם כל הדברים, זו המדינה שצריכה לקחת אחריות, המדינה צריכה להגן עליו.

אופיר יפת: לפני שלושה חודשים גנבו לו כ-100 ראש כבשים.

אופיר יפת: חשבנו שסבא שלי פשוט התמוטט והולך לכיוונים לא טובים.

אופיר יפת: הוא היה בדיכאון, לא ידענו איך אפשר לצאת מזה.

אופיר יפת: ישראל שיושב פה אתנו כמובן שבא ועזר לנו, הסתובב מדן ועד אילת, עבר חקלאי-חקלאי, ורמה כזאת של חיבור אף פעם לא ראיתי.

אופיר יפת: היו חקלאים שהעבירו שניים ושלושה וארבעה ראשים, פשוט חברות שאי אפשר לתאר.

אופיר יפת: אספנו עדר חדש, אבל זה כמובן לא תפקידם של החקלאים לעזור לסבא שלי.

אופיר יפת: סולידריות חברתית, ערבות הדדית חשובה, אך קודם כל יש מדינה ורשויות – והם אלו שצריכים להגן על החקלאים, על הציונות ועל הערכים שלנו, על מה שבאנו עבורו לפה.

אופיר יפת: בלי זה אין לנו עתיד בכלל.

אופיר יפת: אנחנו חייבים לקחת אחריות ולתת פתרון לטרור החקלאי שמשתולל בארץ.

אופיר יפת: חייבים, פשוט חייבים.

אופיר יפת: עבור סבא שלי ועבור הדורות הבאים כמובן, שרוצים פה ציונות בלי מדינה ריבונית, אין לנו עתיד פה, אחרת זו הפקרות.

איתן כבל: אתה אומר שגנבו לכם 100 כבשים.

איתן כבל: וחקלאים תרמו לכם כבשים.

איתן כבל: תודה רבה.

מיקי לוי: תשמעו פה כל מיני דברים, לא מגישים תלונות.

מיקי לוי: תדאגו שיגישו תלונות, כי אם לא מגישים תלונות, הם לא אמורים לדעת.

מיקי לוי: אני מבקש מכם, תדאגו לזה.

מיקי לוי: אי אפשר שזה יישמע, הנתונים מדברים בעד עצמם.

מיקי לוי: אני בעד ההצעה של דובי לעשות איזשהו מפגש דו-שנתי, תלת-שנתי עם כל אזור, כל מחוז ומחוז.

מיקי לוי: זה מחבר את האנשים וזה מביא לתוצאות.

איתן כבל: נכון, תודה.

ניר מאיר: אני רוצה לומר דברים טיפה אחרים ממה שנשמעו כאן עד עכשיו.

ניר מאיר: הייתי בשבוע שעבר בישיבה של הוועדה למניעת אלימות של ועדת השרים, ובפעם הראשונה ראיתי את חמשת המשרדים מציגים תכנית מוסכמת.

ניר מאיר: ההחלטות שהתקבלו שם, עם ההחלטות שהצטרפו ביום ראשון, סוגרות את הפינה.

ניר מאיר: עכשיו נשאר רק דבר אחד קטן – לבצע.

ניר מאיר: זה ברור לגמרי, שלא כל החלטות הממשלה מתבצעות, ולא כולן מתבצעות באופן מלא.

ניר מאיר: זה התפקיד שלכם.

ניר מאיר: זה התפקיד שלכם, זה בכלל לא תפקיד פוליטי, זה תפקיד ניהולי.

ניר מאיר: תעשו להם בקרת ביצועים, שרק יבצעו את מה שהחליטו, ונפסיק את הריטואל של הישיבות האלה כאן.

ניר מאיר: כה לחי על הכינוס הזה, ומעכשיו תשבו להם על הזנב.

איתן כבל: תודה.

איתן כבל: כך יהיה.

איתן כבל: עודד כהן, לאחר מכן יואל זילברמן.

איתן כבל: עודד כהן, חקלאי, בבקשה.

איתן כבל: תאר מאיפה אתה.

עודד כהן: אני שמח על הדיון הזה, שסוף סוף עולה על השולחן.

עודד כהן: אני מקווה שייצא ממנו משהו.

עודד כהן: אנחנו מלאי אכזבות מהבטחות.

עודד כהן: הגניבות ממשיכות.

עודד כהן: אני מקיבוץ עין חרוד מאוחד, דור שלישי לחקלאים.

עודד כהן: הגניבות נמשכות, הטרור – אם הוא לאומני או לא לאומני זה כרגע לא משנה.

עודד כהן: ההרגשה שלנו שמדינת ישראל בעצם לא החליטה, שהחקלאות חשובה לה.

עודד כהן: ברגע שמדינת ישראל, שהיא הריבון, תחליט שהחקלאות חשובה לה – הכול ייפתר, כי יודעים למצוא את התקציבים, יודעים למצוא את המשאבים, יודעים לעשות הכול, כמו בכל התחומים האחרים.

עודד כהן: אנחנו גאווה ומציגים את החקלאות שלנו בכל העולם ובאים הנה לראות ולשמוע, אבל בעצם ההרגשה שלנו כחקלאים, שפשוט מפקירים אותנו, ואנחנו לא יכולים להתמודד עם זה לבד.

איתן כבל: אני רוצה לבקש מהחקלאים, ספרו את המקרה האישי שלכם.

יעקב פרץ: יעקב פרץ מהתענכים בגלבוע, יושב ראש מגדלי הצאן ויושב ראש היישוב.

יעקב פרץ: לי קרתה דוגמה, גנבו לי פעמיים את הברמד.

יעקב פרץ: זה גניבות קטנות, שלא משתלם לי ללכת למשטרה, כי יעכבו אותי לפתוח תיק ולהירשם, ויש מלא גניבות כאלה ביישוב.

יעקב פרץ: גם ביום יום, כשיש תוצרת מוכנה, החבר'ה מהשטחים מסיירים בשדות, מעמיסים ארגז עגבניות או ארגז בצלים ושום, כי אין ביטחון חקלאי לחקלאי שירגיש בטוח שלא יגנבו לו.

יעקב פרץ: זה שיש גניבות צאן, הכול מדווח, אני יודע שהכול מדווח, אבל הגניבות הקטנות לא מדווחות.

איתן כבל: עד שכבר הגענו לפה ואני נותן לכם את האפשרות לדבר, במקום זה אתם מתחילים לשאת לי הרצאות.

איתן כבל: אני צריך לגעת בעניין.

יואל זילברמן: צהרים טובים.

יואל זילברמן: אני אגיד בקצרה, אני חושב שקודם כל יש פה ממצאים חשובים.

יואל זילברמן: אני חושב שהדיון הזה הוא לחלוטין לחלוטין מנותק מהאווירה בשטח.

יואל זילברמן: צריך להגיד שהאווירה בשטח היא מאוד מאוד שונה.

יואל זילברמן: יש לי רק מילים טובות להגיד על מה שקורה עם מג"ב וכן הלאה, למרות שיש דברים שלדעתי צריך לדבר עליהם גם כן.

יואל זילברמן: לא נאמר פה על קיצור שירות שקיצץ למג"ב סדר גודל של 300, 400 סדירים בשנה האחרונה, ולא דובר על 900 מתנדבים שנגרעו ממג"ב בשנה האחרונה, כלומר מג"ב עם סד"כ של 1,000 פלוס אנשים פחות ממה שהיו בשנה שעברה שלא באשמתה, אבל זו רק דוגמה קטנה.

יואל זילברמן: אני חושב שהדיון פה במידה רבה מנותק מהרבדים העמוקים יותר של מה שקורה בשטח.

יואל זילברמן: בשבוע שעבר היתה הצתה ביער קק"ל, אין פה אף אחד מקק"ל.

יואל זילברמן: יש גוף רלוונטי מאוד לאירוע, שהוא אחראי על אדמות המדינה, ונקרא מנהל מקרקעי ישראל שלא נמצא פה בכלל, ולא ברור מי בעל הבית.

יואל זילברמן: אני יכול לתת לכם דוגמה.

יואל זילברמן: עשיתי מילואים, חזרתי גאווה, הרגשתי שהולכים לנצח את איראן והשפילו אצלי בבית.

יואל זילברמן: אצל אבא שלי הציתו את השטח לפני שבוע וחצי, אבל יום לפני זה כבר היו לנו שם איומים.

יואל זילברמן: תקראו לזה לאומני או לא לאומני, זה לא מעניין אותי, אני יכול לצטט לכם מה שהם אמרו, וזה היה בשפתם.

עליזה לביא: מי זה הם?

יואל זילברמן: אותה משפחה של עבריינים ידועים, שעושים את אותו דבר שהם עושים באותו מקום כבר יותר מ-20 שנה, ואבא שלי – שוב פעם אני יכול לדבר על השומר החדש, אבל אני מדבר דווקא מהמקום האישי – הרגיש שהוא מושפל ויצא מהשטח ואמר שיהיה פה אירוע, ובאמת קצת יותר מ-24 שעות אחר כך במוצאי שבת, הציתו את השטח בחמישה מוקדים.

יואל זילברמן: אמנם הנתונים פה מאוד מאוד משמעותיים ויפים.

לאה ורון: יואל, קק"ל הוזמנו לדיון, ויש שלושה נציגים שלהם שנרשמו.

יואל זילברמן: מעולה, אז אני חושב שחשוב שהם ידברו ויגידו איך הם חווים את האירוע הזה מצדם.

יואל זילברמן: אני חושב שבסופו של דבר, על אף שהמצב השתפר – אגב, זה שיש גם 50,000 אזרחים שאכפת להם יותר והתנדבו כשלפני זה סבלנו מגניבות קשות, כמובן שזה משפיע על הנתונים, ואני מקווה שעוד יהיו תהליכים שיכפילו את מג"ב, כי ראוי שיקרו פה תהליכים דרמטיים.

יואל זילברמן: איתן, אני חושב שהדבר המשמעותי ביותר שקורה – ואנחנו רואים את זה עכשיו בגזרת עמק הירדן, מנחמיה, יבנאל – זה שאין בעל בית לסיפור הזה.

יואל זילברמן: באירוע שבו אנחנו מעכבים, יחד עם שש ניידות של מג"ב – אירוע יפהפה, 129 פרות של עבריינים שפולשים לעשרות אלפי דונמים וגרמו שם ממש לפשיטות רגל של אנשים.

איתן כבל: בוא נגדיר את זה ככה – אירוע לא פשוט, שטופל יפה.

יואל זילברמן: מה שקורה זה שבסוף המשטרה – ופה אני אומר המשטרה באה ואומרת, כנראה בצדק מהצד שלה: אני אחראית לזה שלא תהיה פה פשיעה במובן הזה שלא תהיה פה עכשיו פלישה של עדרי בקר, אז היא מוציאה את הבקר החוצה.

יואל זילברמן: עכשיו הבקר לא בתוך השטח, המשטרה אומרת: מפה זאת לא אחריות שלי.

יואל זילברמן: משרד החקלאות, בצדק אומר: אני ממונה על התחום הווטרינרי.

יואל זילברמן: השורה התחתונה – הפרות אצלנו, השומר החדש אחראי עכשיו על 129 פרות של פולשים בשטח, ויש פה מציאות הזויה.

איתן כבל: משפט אחרון.

יואל זילברמן: הכול טוב ויפה, אפשר לדבר דרך הנתונים, ואלה תמיד עובדות שמשתיקות את האירוע.

יואל זילברמן: בסוף בשטח אנחנו כל שבוע מקבלים אירועים ויש חוסר בבעל בית שמשקלל את כל המרכיבים.

יואל זילברמן: לא ברור מי בעל הבית.

יואל זילברמן: אגב איתן, אם אתה לא מוצא מי אחראי לדבר הזה, בסופו של דבר לא תעשה פה שום דבר, זה עוד איזה מפגש חברי נחמד פה.

איתן כבל: עובד, בבקשה.

איתן כבל: חברים בבקשה בואו נתקדם, כי בשתי דקות ל-11 חייבים לסגור את הדיון.

עליזה לביא: איתן, אני מוותרת, תן לו לדבר.

איתן כבל: את לא נרשמת, אבל הוא בכל מקרה ידבר.

עליזה לביא: נרשמתי.

עובד נור: אני ראש מועצה אזורית גלבוע.

עובד נור: כבוד היושב ראש, אני מברך על ההתכנסות ועל עצם הדיון בנושא.

עובד נור: אנחנו בגלבוע עוסקים בחקלאות כל יום, ולא במקרה חנכנו לפני מספר שבועות יחד עם מפקד מג"ב, המפכ"ל והשר לביטחון פנים אצלנו את הסניף החדש של המשכן הקבוע של השומר החדש פה אצלנו בגלבוע ובכל המרחב.

עובד נור: אנחנו עוסקים בזה כל הזמן.

עובד נור: אני רק רוצה להגיד דבר נוסף על מה שכבר נאמר, וכמו שנאמר, נאמרו פה דברים חשובים.

עובד נור: אני שמח מאוד שיוצאים לדרך.

עובד נור: כמו – וזאת אולי איזושהי הצעה למפכ"ל – שידענו לעשות יחד בשיתוף פעולה את הנושא של השיטור הקהילתי בשיתוף פעולה עם הרשויות, אני חושב שאם יינתן למועצות האזוריות שיטור קהילתי לשדות, כסייר שדות, זה משהו שאנחנו נדע לעזור ולסייע באכיפה בצורה טובה מאוד, ראו עובדה במה שקורה בשיטור הקהילתי.

עידן גרינבאום: סיפור קטן מאתמול.

עידן גרינבאום: החקלאים של עמק הירדן לא הגיעו, כי הם כולם קוטפים אבטיחים, אז אני מייצג אותם.

עידן גרינבאום: אתמול תפסו שני חבר'ה.

עידן גרינבאום: יואב קיש (יו"ר ועדת הפנים והגנת הסביבה) מי תפס?

עידן גרינבאום: השיטור שלנו, של מג"ב שמסתובב בשטח, והעמיסו 20 אבטיחים לאוטו, לא משאית.

עידן גרינבאום: באו אליהם, שמו עליהם את היד בשטח, החרימו להם את האוטו במקום, לקחו להם את הטלפונים, שלחו אותם ואמרו להם: מחר אתם בתחנה.

עידן גרינבאום: פותחלים להם תיק, נכון מפקד המחוז הצפוני?

עידן גרינבאום: תשובה, תגובה – אני מצדיע.

עידן גרינבאום: ככה צריך להיות – דין אבטיח אחד, כדין שדה שלם.

עידן גרינבאום: לגבי מה שציין המפכ"ל, אתאר לך סיפור אחד.

עידן גרינבאום: חקלאי מדגניה ב', עד ששכנענו אותו, הגיש תלונה על פלישת עדרים.

עידן גרינבאום: הוא אפילו צילם.

עידן גרינבאום: הלך למשטרה, בזבז חצי יום עבודה, הגיש תלונה.

עידן גרינבאום: אחרי חצי שנה אפילו לא טלפון קיבל, כתבו לו במכתב שהתיק נסגר.

עידן גרינבאום: אז יש תלונה, החבר'ה מתלוננים, אז מה?

עידן גרינבאום: איפה זה שם אותנו?

עידן גרינבאום: אחר כך החקלאים אומרים: בשביל מה אני אתלונן?

עידן גרינבאום: כי בפעם הקודמת שהוא התלונן, היתה לזה תגובה – מחוסר עניין, מעבריין לא נתפס, מכל הסיפורים האלה.

עליזה לביא: כלומר, התלונה הוגשה ולא טופלה.

עידן גרינבאום: התלונה הוגשה, שלחנו מכתב למפכ"ל, לשר לביטחון פנים.

עידן גרינבאום: לא נעשה שום דבר.

עידן גרינבאום: הסיפור הביטוחי, מה שאמר אבו, שגיא מכינרת ששרפו לו 35 גלילי טפטוף לפני חצי שנה, עוד רגע מגיע מועד חידוש הביטוח לשנה, מה הוא יעשה?

עידן גרינבאום: הוא בקושי הצליח להשיג גלילים כדי לזרוע את השדה השנה, כי הם נשרפו ולא מייצרים גלילים מהיום למחר.

עידן גרינבאום: השאלה בסוף, אחרי כל הסיפור הזה, כשהוא יבוא לחדש את הביטוח, יהיה ביטוח או לא יהיה ביטוח, ובכמה?

עידן גרינבאום: כי יכול להיות שלא כדאי, עשו לו נזק של 350,000 שקל.

איתן כבל: עידן, לא סתם הצבתי את נושא הביטוח כאחת הרגליים המרכזיות.

עידן גרינבאום: ראינו, ולצערי הרב בתקופה האחרונה יש לנו כינרת, חופים שקטים, זה גם חשוב, לוקחים לפעמים את החבר'ה למשימות אחרות.

עידן גרינבאום: כשהאנשים נמצאים בשטח, יש לנו 250 מתנדבים של המתמי"ד, שיתוף פעולה מדהים עם השומר החדש, כשאנשים נמצאים בשטח והמש"קים בשטח ויש נוכחות שלהם, זה עובד, שידאגו להמשיך בכך.

איתן כבל: תודה עידן.

איתן כבל: אורי בן יהודה, מרכז הביטחון של המועצות האזוריות, ממש בקצרה.

איתן כבל: ערן שחרי מיסוד המעלה, אני אאפשר לך ממש בקצרה, והגברת ממשרד המשפטים.

אורי בן יהודה: אם מה שאמרת אדוני יושב ראש ועדת הכלכלה הבוקר ברדיו ייושם בצעדים פרקטיים – דיינו.

אורי בן יהודה: ועדת השרים שהתכנסה בשבוע שעבר היתה מאוד חשובה, אבל בשורה התחתונה אין שם ולו שקל אחד, למעט אותם 16 מיליון שאבו הזכיר מתוך ה-60 שצריכים לטובת נושא הביטוח.

אורי בן יהודה: אבל אין שם שקל אחד, ולא יעזור שום דבר, בלי זה – זה לא יתקדם.

אורי בן יהודה: סוגיה מרכזית שהיא מאוד מאוד בעייתית – התייחס המפכ"ל קודם לסוגיית המתנדבים.

אורי בן יהודה: אני מבקש לעדכן פה, שבשנה האחרונה אנחנו בקשיים עצומים בגיוס מתנדבים, בגלל החמרת תנאי הקבלה של המשטרה.

אורי בן יהודה: עד השנה מדי שנה מג"ב היה מקבל תקן, תקן וחצי לתגבור מערך המתנדבים מדי שנה למפקדי בסיסים.

אורי בן יהודה: גם זה נעצר, והמתנדבים כבר נאמר פה הם מכפילי כוח.

אורי בן יהודה: יש לי ויכוח עם המפכ"ל.

אורי בן יהודה: אני מאוד מעריך את מה שעושה משטרת ישראל בכלל ומג"ב בפרט, המהלך של אחדות הפיקוד, ובלי להיכנס לדיון על הצורך באחדות הפיקוד, אבל במועצות האזוריות המפוצלות לעתים בין חמש ושש תחנות, שני מרחבים, שני מחוזות – צריך לטפל בזה.

אורי בן יהודה: עינת קורמן מהפורום המשפטי, תגידי בדקה את הרעיון שלכם ונשמע את משרד המשפטים.

עינת קורמן: אנחנו בפורום המשפטי כבר יותר מחמש שנים פועלים למינוי פרקליטים מיוחדים לנושא של הפשיעה החקלאית.

עינת קורמן: כל הרעיון היה פרקליט ממונה כזה במחוז צפון.

עינת קורמן: בין 2007 ל-2012 שהוא כיהן בתפקיד, הוא הצליח להוריד את הפשיעה החקלאית בצורה דרסטית, ולמה?

עינת קורמן: כי הוא היה החוליה המקשרת בין השטח לחקלאים, גורמי האכיפה, המשטרה לבין מי שאמור לענוש בסופו של דבר, שזה בתי המשפט.

עינת קורמן: בתקופה שהוא כיהן, כתבי האישום היו ענקיים.

עינת קורמן: הם כללו עשרות סעיפים של עבירות, מה שלא היה קודם.

עינת קורמן: הוא הצליח להביא לזה שהמעצר יהיה עד תום ההליכים, הוא הצליח להביא לענישה יותר חמורה.

עינת קורמן: הוא זה שהצליח להביא לענישה חמורה.

עינת קורמן: יואב קיש (יו"ר ועדת הפנים והגנת הסביבה) משרד המשפטים, בבקשה גם תתייחסו למה ששמענו עכשיו.

ליאנה מגד: אני רוצה להתייחס לזה בכמה רבדים.

ליאנה מגד: קודם כל, היום בחקיקה בחוק העונשין יש התייחסות מפורשת לגניבות חקלאיות, תוצרת חקלאית וכלי עבודה שמשמשים לפרנסתו של אדם.

ליאנה מגד: העונשים שקבועים כבר בעבירה הזאת הם עונשים חמורים יותר מעבירות הגניבה הרגילות, הם עונשים שעובדים על ארבע שנים ושבע שנות מאסר, כשתשימו לב שבדרך כלל בתיק קונקרטי יהיו עבירות נוספות שבהן האדם יועמד לדין.

ליאנה מגד: אם זאת עבירת הצתה, זה גם הצתה.

ליאנה מגד: אם זה גם הסגת גבול, זאת הסגת גבול, קשירת קשר.

ליאנה מגד: אם הוא שוהה בלתי חוקי, זה גם שהייה בלתי חוקית לכן העונשים שניתן להטיל בגין אירוע ספציפי הם בהחלט עונשים משמעותיים, עונשי מאסר משמעותיים.

שולי מועלם-רפאלי: ומה קורה בפועל ליאנה?

ליאנה מגד: בדיון שהיה בשבוע שעבר בוועדת השרים למאבק באלימות, שגם אני הייתי בה, גם הנציגים של החקלאים מבינים שיש כלים משפטיים היום שניתנים בהיבט הפלילי.

ליאנה מגד: רוב העבירות של הפשיעה החקלאית מטופלות על ידי התביעות של המשטרה, שעושה עבודה מדהימה, כפי שאנחנו גם שומעים פה, ויש התכנסות לדבר הזה בשנים האחרונות באופן משמעותי.

ליאנה מגד: מיעוט של התיקים מטופל על ידי הפרקליטות.

ליאנה מגד: אגב, על פי הנחיית פרקליטי המחוזות, התיקים של הגניבות המשמעותיות והנזקים המשמעותיים, הפרקליטות מושכת אותם ומגישה את כתבי האישום בעצמה וטוענת מדיניות מחמירה לעניין הענישה, פרקליטת מחוז צפון.

ליאנה מגד: כמה כתבי אישום הוגשו?

ליאנה מגד: נדמה לי שיש נתונים שהביאה המשטרה לדיון בוועדת השרים.

ליאנה מגד: נדמה לי שמתוך 98 תיקים שבהם היתה ממש חקירה משמעותית, ב-89 הוגשו כתבי אישום.

ליאנה מגד: זה אחוז שלא קיים באחרים.

ליאנה מגד: זה נכון שעד שהיתה התכנסות בשנים האחרונות כדי לשפר את האכיפה, גם בפרקליטות, גם בתביעות וגם בחקירות, היו קשיים ראייתיים משמעותיים בתיקים האלה.

ליאנה מגד: לכן התביעה, מג"ב והמשטרה עושים עבודה כל כך משמעותית בהקשר של גביית הראיות והתקנים שנדרשים.

איתן כבל: יש לך נתונים כמה בסוף מצאו את עצמם - - -

ליאנה מגד: מבחינת עונשים, בתיקים שמטפלת הפרקליטות, מיעוט התיקים – כי רוב התיקים מטופלים על ידי התביעות – יש עונשי מאסר כבדים, כולל ארבע וחמש שנים אפילו על אנשים ללא עבר פלילי.

דובי אמיתי: סליחה, אני חייב להתפרץ, עד כמה מאוכזבים בתביעה המשטרתית מהפעילות של הרשות השופטת?

דובי אמיתי: אני מציע שנשמע פה גם את - - -

איתן כבל: זה לא תפקידה.

נורית קורן: זה לא תפקידה, כי כל שופט הוא חופשי, צריך שהשופטים יבינו.

ליאנה מגד: אני רוצה להתייחס גם לזה, שרת המשפטים התייחסה גם לזה ולכן היא ביקשה שיהיו הכשרות שופטים.

ליאנה מגד: היא דיברה כבר עם נשיאת בתי המשפט כדי שיהיו הכשרות ייעודיות בנושא של פשיעה חקלאית.

ליאנה מגד: זה משהו שלא היה קודם, כדי שבתי המשפט יבינו את המשמעות של הנזקים שנגרמים.

ליאנה מגד: יש דבר אחד שמשרד המשפטים כן מטפל בו עכשיו.

ליאנה מגד: בוועדת החוקה, חוק ומשפט אנחנו רוצים להעביר תיקון לחוק העבירות המנהליות, כך שלשוטרים תהיה סמכות להעביר קנסות מנהליים ממש בעבירות שייקבעו.

דובי אמיתי: זה 700 שקל – 700 שקל.

איתן כבל: לא חשוב עכשיו, זאת כבר התקדמות.

דובי אמיתי: 700 שקל?

דובי אמיתי: 700 שקל.

איתן כבל: דובי, היום יש לך את זה?

דובי אמיתי: 700 שקל?

ליאנה מגד: דווקא כי יש קשיי אכיפה וראיות, כמו שאנחנו שמענו פה בסקירה גם, אז אנחנו אומרים בצד השני, בעבירות המתאימות שייקבעו על ידי המשטרה ומשרד החקלאות בשיתוף אתנו, יוכלו לתת קנסות מנהליים במקום.

דובי אמיתי: כמה?

איתן כבל: לא חשוב עכשיו, לא ניכנס לזה, זה לא הדיון עכשיו, אלא עצם היכולת.

ליאנה מגד: זה מנגנון אכיפה מצוין שפוגע מיד בכיס, כי אתה לא צריך לעבור הליך משפטי של שבע שנים.

ליאנה מגד: לכן יש לזה משמעות, אנחנו בוועדת החוקה, חוק ומשפט מקווים שזה יעבור כבר במושב הנוכחי.

ליאנה מגד: דובר פה על השאלה – מניע טרור וכו'.

ליאנה מגד: צריך לזכור, יש לנו את חוק המאבק בטרור.

ליאנה מגד: כל מקרה ספציפי, כל עבירה שהיא בחוק העונשין, שבה ניתן להוכיח שיש מניע של טרור לפי ההגדרה של מעשה טרור - - -

איתן כבל: ניכנס לקטגוריה הזאת.

ליאנה מגד: אבל לא ניתן לומר אף פעם על תופעה כללית, שהיא תמיד תהיה טרור, זה עניין של ראיות ותיק קונקרטי.

איתן כבל: תודה גברתי.

איתן כבל: דני סיידא, חבר הכנסת, משפט.

דני סיידא: אני אגיד בקיצור בשתי מילים, קודם כל כחקלאי פעיל, אני רוצה לשבח את מג"ב.

דני סיידא: אני רוצה להגיד לכם שיש עבודה טובה בשנה האחרונה.

דני סיידא: אנחנו מרגישים את זה ורואים את זה ממש בשטח, יש תוצאות מדהימות, העסק מתחיל לעבוד, לפחות באזור שלי.

דני סיידא: אני מסייג את זה לאזור שלי, זה מה שאני מצוי ויודע.

דני סיידא: אמרו משפט לגבי מישהו שיתכלל את כל העסק.

דני סיידא: מגיע חקלאי והולך להגיש תלונה במשטרה.

דני סיידא: הוא יושב יום שלם במשטרה ומגיש את התלונה.

דני סיידא: יש עדר בקר שנכנס, צריך להרדים איזה פרה, אז המשטרה או המועצה צריכה להשכיר שירות של וטרינר.

דני סיידא: היתה פעם פונקציה שקראו לה סייר שדות.

דני סיידא: אני מודה שכיהנתי בתפקיד הזה, והתפקיד הזה סייר שדות במועצות האזוריות היה תפקיד שתכלל את הכול, הוא ריכז מאמצים במקומות מועדים לפורענות.

דני סיידא: הדבר הזה צריך לחזור, כי הוא היה יעיל.

דני סיידא: מי שזוכר את התקופה הזאת, זה היה יעיל וטוב, אז אני חושב שצריך להחזיר את זה.

ערן שחרי: אני ממעיין ברוך, אני מנהל בית קירור ביסוד המעלה שנשרף פעמיים.

ערן שחרי: חברת הביטוח שילמה לי כבר פעמיים 10 מיליון שקלים.

ערן שחרי: אנחנו מסיימים עכשיו את האירוע השני.

ערן שחרי: יש לי עוד 15 יום לסיום פוליסת הביטוח אחרי שהוארכה בחודש, איך אני יוצא מכאן?

איתן כבל: אני לא יודע לענות לך על זה ברגע זה.

ערן שחרי: רציתי להגיד תודה גדולה לכל העושים בדבר.

ערן שחרי: אני רואה פה התרחשות, אני רואה פה עבודה יפה וטובה.

ערן שחרי: אני כבר שותף לתהליך הזה במשך זמן, איך אני יוצא מפה תכל'ס עם הביטוח?

איתן כבל: אתה רוצה תכל'ס?

איתן כבל: אני לא יודע לענות בשלוף.

איתן כבל: תעביר לי את הפנייה, אני מתחייב לבדוק לך על הצד הטוב ביותר.

נורית קורן: קודם כל, אני מודה על הדיון הזה, ואני רוצה לבקש מהמשטרה, יש הרבה חקלאים שפנו אלינו שלפעמים גונבים להם חלק מהטרקטור ולא את כל הטרקטור, דבר שגורם לנזק גדול.

נורית קורן: יש איזה כנופיה שכל הזמן גורמת לזה שהם יחזירו אם ישלמו סכום והם לא מדווחים.

נורית קורן: כמו שנאמר פה, צריך שהמשטרה ואדוני המפכ"ל בכל תחנה ידאגו שברגע שיש טרור חקלאי, לא יעוכב החקלאי ולא יישאר בצד עד שיקבלו ממנו את התלונה אלא יטפלו בה ולא יסגרו את התיקים.

ניסים סרוסי: הופעתי לפני שבוע בוועדת הפנים והגנת הסביבה.

ניסים סרוסי: אני נמצא פה כבר שעתיים, ואני חושב שאני נמצא במדינה אחרת.

ניסים סרוסי: אני חקלאי, אני סיפרתי את הסיפור שלי, אני לא אחזור עליו מההתחלה.

ניסים סרוסי: זה התחיל לפני ארבע שנים.

ניסים סרוסי: לפני שנתיים, אחרי שכלו כל הקצין, פניתי בארבע תלונות במשטרה שממש זלזלו בי ושלחו אותי הביתה ופניתי במכתב למפכ"ל.

ניסים סרוסי: עד היום לא קיבלתי ממנו תשובה בעניין הזה.

ניסים סרוסי: ברגע שראיתי שאני לבד, נכנעתי ללחצים שלהם ושילמתי דמי חסות והגנו עלי כאילו.

ניסים סרוסי: לפני חצי שנה, מאחר והרגשתי עבד נרצע שלא יכול לנהל את חיי כמו שאני רוצה, לפני שאני מביא אוכל הביתה, אני צריך לשלם, החלטתי להפסיק עם זה והפסקתי.

ניסים סרוסי: לפני חודש לקחו את כל הציוד החקלאי שהיה לי בשלוש פריצות קטנות עם משאית, נכנסו ולקחו הכול.

ניסים סרוסי: מדברים פה על עדרים, מדברים פה על פיצויים לעדרים, מה עם החקלאים האחרים?

איתן כבל: "פרוטקשן" הוא חלק בלתי נפרד מהטרור.

ניסים סרוסי: - - למעלה מ-30 גפנים.

איתן כבל: יש לי בקשה.

איתן כבל: הנה נמצא פה המפכ"ל, תפנה את המכתב אלי.

איתן כבל: אני לא יודע לתת תשובות על עניינים פרטיים מה שנקרא, אבל אני מבטיח לך שאני אדבר אתך.

איתן כבל: הוא באמת היה בדיון שקיימתי לפני שבוע או שבועיים.

איתן כבל: הנושא של פרוטקשן, בוודאי במקומות הכואבים יקבל טיפול אישי וגם אז הבטחנו את זה בוועדה.

עליזה לביא: זאת לא בעיה אישית, זאת בעיה לאומית ציבורית ה"פרוטקשן".

עליזה לביא: כל אחד אולי מתבייש לספר על המקרה שלו, אבל יושב פה המפכ"ל, ואני יודעת שאתם עובדים בכל החזיתות, אבל מספר התקנים בצפון ירד, ואנחנו יודעים את זה.

עליזה לביא: התקנים של שוטרים בצפון הועברו, כל פעם יש מבצעים כאלה ואחרים, ושוטרים מועברים מהצפון ויש פחות.

עליזה לביא: תקנים של מג"ב - - -

רוני אלשיך: נמצא פה ממ"ז צפון, את יכולה לשאול אותו איזה התעצמות חלה בצפון.

איתן כבל: עליזה, השעון עובד לרעתנו.

איתן כבל: אני חייב לסיים.

איתן כבל: את נתת זכות דיבור למישהו אחר במקומך.

עליזה לביא: נכון, הוא מדבר מטעמי פה, יש "פרוטקשן".

איתן כבל: אנחנו ניאלץ לסגור את הדיון.

איתן כבל: אני רוצה לסכם בקצרה ולומר ראשית, ידידי יושב ראש ועדת הכלכלה איתן כבל, הבעיה היא משולבת.

איתן כבל: אנחנו חייבים להמשיך את הפעילות הזו יחדיו, כי זה לא הולך, רק אכיפה בלי פתרון כלכלי ובלי ביקורת ובלי שיתוף פעולה בין הגורמים והמשרדים השונים, זה לא יהיה.

איתן כבל: לכן אני רוצה להגיד, שלפחות מהצד של ועדת הפנים וכל הזרועות הרלוונטיים שמענו את ההצגה, יש נקודות ספציפיות שעלו.

איתן כבל: הפשיעה הזו היא מורכבת, מ"פרוטקשן" ששמענו עליו לאחרונה, מטרור חקלאי שמגיע מיהודה ושומרון עם מכוונות של טרור, כולל נזק סתם והרבה פשיעה כלכלית רגילה.

איתן כבל: השילוב הזה שייתן מענה גם לנושא המבצעי, אם צריך שב"כ, וגם לכלכלי, זו הדרך לנצח את זה.

איתן כבל: חייבים להמשיך להיות עם היד על הדופק, לראות את פעילות המשטרה, ולראות איך אנחנו ביחד מהבית הזה מזיזים את זה קדימה.

עליזה לביא: תודיעו על דיון המשך.

איתן כבל: תני לי לסכם.

איתן כבל: אני מסכם את הדבר הבא – קודם כל, אנחנו מתחילים שולחן שלי ושל יושב ראש ועדת הפנים והגנת הסביבה.

איתן כבל: אנחנו כבר נזמן לשבוע הבא בארבע הנקודות המרכזיות בהן עסקנו – בנושא האכיפה, בנושא החמרת הענישה, בנושא הביטוח לסוגיו – אני לא רוצה כאן לפתוח, ה-16 מיליון האלה רחוקים מלהספיק ומלתת את המענה, כי יש גם כאלה שצריך לפצות אותם ושהם לא נכללים בתוך הביטוח – והנקודה הנוספת זה התכלול.

איתן כבל: חייבים לדעת מי האיש או מי אחראי על האירועים האלה.

קריאה: אחריות ממשלה.

קריאה: זה חייב להיות מתוקצב.

איתן כבל: אני אומר בצורה ברורה, בכל מה שקשור לנושא הזה, גם יואב וגם אני בתוך העניין בכל הכוח, ולא נרפה עד שהעניין יתוקצב ויסודר.

איתן כבל: תודה רבה, הישיבה נעולה.